הוועדה לענייני ביקורת המדינה, כנסת 25, פרוטוקול מספר 19, 2023-02-27 00:00

מיקי לוי: בוקר טוב לכולם, ברוכים הבאים

מיקי לוי:  הנושא שעל שולחן הוועדה היום הוא התמודדות משטרת ישראל עם אחזקת אמצעי לחימה באופן לא חוקי ואירועי ירי בחברה הערבית ובישובים מעורבים

מיקי לוי:  זו היא ביקורת מעקב לביקורת שנעשתה בשנת 2018, אם אינני טועה

מיקי לוי:  מפאת חשיבות העניין, מצאתי לנכון לחזור ולבדוק מה נעשה עד עתה

מיקי לוי:  אני רוצה להעביר את רשות הדיבור למשרד מבקר המדינה, בבקשה

יובל חיו: בוקר טוב אדוני היושב ראש ומכובדיי

יובל חיו:  אנחנו נציג בקצרה את הפרטים בנוגע לדוח הביקורת שפורסם בשנת 2021

יובל חיו:  קודם כל צריך לומר, אנחנו מדברים על שתי ביקורות שנעשו במשרד מבקר המדינה, האחת בשנת 2017 - 2018 והשנייה בשנת 2020, שלמעשה עקבו אחרי יישום תוכנית חומש ממשלתית, למאבק בפשיעה בחברה העברית

יובל חיו:  תכנית שהייתה אמורה לפעול ולחול בשנים 2016 - 2021

יובל חיו:  אני אתייחס בהמשך להתקדמות שחלה לגבי התוכנית הזו, ונאמר גם מילה על צעדים ראשונים של הממשלה כרגע, בתוכנית נוספת שלגביה התקבלה החלטה בשנת 2021

יובל חיו:      אנחנו עסקנו באופן כללי בניתוח של נתונים על היקף הפשיעה בחברה הערבית, והדוח מתמקד באירועי ירי ואמל"ח לא חוקי בחברה הערבית

יובל חיו:  כמו שאמרתי, אנחנו עוסקים ביישום התוכנית, אותה תוכנית חומש שכונתה: ״התוכנית לחיזוק המשילות ושלטון החוק במגזר הערבי

יובל חיו: ״ הדוח עוסק גם ביישום התוכנית להקמת תחנות משטרה וגיוס שוטרים מוסלמים

יובל חיו:  הטיפול בהברחות אמל״ח דרך ירדן ודרך המעברים מאיו״ש והפעילות לאיסוף אמל״ח ותפיסתו, והשפעתן על הפשיעה בחברה הערבית

יובל חיו:  אלה נושאי הדוח

יובל חיו:       כמה נתונים בהתחלה - בעת שסיימנו את הדוח עמדנו על 95 קורבנות רצח בחברה הערבית בשנת 2019, שיא של שבע שנים לפחות, רק כדי לשים את היחס, אנחנו מדברים על 50 קורבנות רצח ביתר האוכלוסייה

יובל חיו:  יש לומר שבשנת 2021, על פי נתוני המשטרה, הנתון עלה ל-126 קורבנות רצח, ועל פי הנתונים שאנחנו למדים משנת 2022 ישנה התמתנות בנתונים

יובל חיו:  כ- 70% ממעשי הרצח, זה השיעור של מעשי הרצח באמצעות נשק חם בחברה הערבית

יובל חיו:  70% בשנת 2019, כשאנחנו מדברים על עלייה בשנת 2021 לאזור ה- 80%

יובל חיו:  השיעור המקביל ביתר האוכלוסייה הוא 22%

יובל חיו:      אנחנו מדברים על כ- 15 אלף קורבנות בני החברה הערבית, בעברות נגד אדם וגוף: חבלה, תקיפה, רצח, ניסיון לרצח והריגה

יובל חיו:  15,097 זה היה הנתון בעת הדוח

יובל חיו:  מספר אירועי הירי בכלל האוכלוסייה הוא 9,216, כ- 94% מהחשודים בעברות ירי, הם מהחברה הערבית

יובל חיו:  אם נעשה השלכה מנתון החשודים לנתון של אירועי הירי, אנחנו יכולים לדבר על כ-8,500 מתוך ה-9,216, שנמצאים בחברה הערבית

יובל חיו:  למעשה מדובר פה כמעט בכל אירועי הירי, שנמצאים בחברה הערבית

יובל חיו:       5% זה שיעור כתבי האישום שהוגשו בתיקי חקירה בעבירות ירי בשנת 2019, כשהנתון של כתבי אישום מכלל תיקי החקירה במשטרת ישראל הוא 15% ו- 47% זה הוא שיעור ביצוע התקציב של התוכנית לחיזוק המשילות, אני אתייחס לזה בהמשך

יובל חיו:       בנושא של תוכנית החומש, כשסיימנו את הביקורת, אנחנו מצאנו שיישום התקציב הממשלתי לתוכנית החומש עמד על 47%, זה פחות מחצי ממה שהתכוונה לבצע ממשלת ישראל, בעת שהניחה את התוכנית בשנת 2016

יובל חיו:  צריך לומר, תוכנית החומש לא הגיעה לקו הסיום

יובל חיו:  בשנת 2019, כשנתיים לפני סיום התוכנית, כבר החלה המשטרה להיערך לתוכנית חדשה, מן הטעם שגם הבינה שהמשאבים חסרים והתוכנית לא תוכל להיות מושלמת במלואה

יובל חיו:  במובן מסוים אנחנו כבר רואים את סימני הדעיכה ביישום התוכנית כבר בשנים 2018 ו- 2019 עקב משאבים חסרים

יובל חיו:       כפי שאמרתי, אם אנחנו נחבר את שנות הדעיכה לשנות ההתנעה של התוכנית החדשה, אז אני יכול להגיד באופן גס שאנחנו נמצאים באיזה שהוא גירעון של שלוש או ארבע שנים מבחינת הצמדות מלאה בהיבט המשאבי, לתוכנית ממשלתית עובדת

יובל חיו:  כלומר, אם אנחנו בשנת 2019 כבר רואים את הדעיכה של התוכנית הקודמת, ובעת הזו אנחנו רואים את התגבשותה של התוכנית החדשה והתנעתה באופן אופרטיבי, אלו שלוש או ארבע שנים של פיגור מסוים

יובל חיו:       זה לא אומר שמשטרת ישראל לא עשתה דברים בשנים האלה, אבל כדוח ביקורת המדינה, אנחנו מסתכלים גם כלפי הממשלה, ורוצים גם לראות תוכנית מתוקצבת עם אבני דרך, עם בקרה, עם הפנייה של משאבים ויכולת ליישם

יובל חיו:  זו היא אמירה כללית שאני אומר אותה על פני שני הדוחות שביצענו, לרבות הסתכלות על הדברים שהתפתחו מאז סיום הדוחות

יובל חיו:  אני אעבור במהירות על כמה נקודות נוספות:     בניית תחנות משטרה: בתוכנית בהחלטת ממשלה משנת 2016, דובר על 11 תחנות ו-10 נקודות

יובל חיו:  הוקמו בעת סיום הביקורת שמונה תחנות וחמש נקודות, אבל הבעיה העיקרית, היא שחלק מהתחנות האלה למעשה שיקפו הסתה של כוח אדם מתחנות קיימות

יובל חיו:  כלומר, במונחי בניין הכוח, בכוח אדם, אנחנו נמצאים בפחות משמונה תחנות, ויש משמעות מאוד כבדה לאיוש התחנות

יובל חיו:  המתקנים עצמם, גם להם יש ערך, אבל הם כשלעצמם לא יוכלו לתת את המענה

יובל חיו:  אני לא נכנס פה לפירוט של התחנות וההתמרות של התחנות בתוך תחנות אחרות

יובל חיו:      מבצעי איסוף אמל״ח: אם אנחנו מדברים על איסוף אמל״ח, שזה וולונטרי, המבצעים שביצעה המשטרה בשנים 2017 ו-2019, נכשלו

יובל חיו:  נאספו בהם 15 כלי נשק ו-19 כלי נשק, מספרים אפסיים

יובל חיו:  פעולות המשטרה לתפיסות אמל״ח שאינו חוקי, באופן כללי אפשר לומר, לא הובילו לבלימת מגמת ההתרחבות בכלי הנשק שנמצאים בחברה הערבית, אלו תובנות שמשטרת ישראל הגיעה אליהן בעצמה, ואני מדבר עד לשנת 2019

יובל חיו:  הנתונים פה מולכם, וזה בלי להתייחס למאזן, כלומר מה נכנס בשנה מול מה שנאסף בשנה

יובל חיו:       עדים מאוימים: מאז שנת 2016, לא הגיעו המשרד לבט״פ והרשות להגנת עדים, להסכמה בנוגע להעברת הטיפול בעדי תביעה מאוימים לאחריותה של הרשות להגנת עדים

יובל חיו:  אני לא נכנס פה לפרטים בהיבטים של דרגות האיום

יובל חיו:  יש שיח מתמשך בין המשטרה לבין הרשות על ההגנה הזו

יובל חיו:  נכון לסיום הביקורת, אנחנו עמדנו במצב של מחלוקת בין שני הגופים, שלא נפתרה

יובל חיו:  אפשר לראות שבשנת 2020, 67% מהעדים המאוימים, הם עדים מאוימים בחברה הערבית

יובל חיו:  זה נתון שאם מעמידים אותו פעם אחת מול שיעור האזרחים הערבים במדינת ישראל ופעם שניה מול מגמת ירידה במאוימים בחברה היהודית, מגמה חדה שאפשר לראות פה בגרף, אלה נתונים שברור שמחייבים מענה כבד

יובל חיו:       הברחות דרך גבול ירדן, המעברים מאיו״ש וקו התפר: אני יכול לומר שכבר מעל עשור מדברים על הקמת יחידה מבצעית יהודית לטיפול בהברחות דרך גבול ירדן

יובל חיו:  אותה יחידה שכונתה יג״י, יחידת גבול ירדן

יובל חיו:  הפעמים הראשונות שדיברו עליה היו בשנת 2009

יובל חיו:  צריך לומר שהיא לא הוקמה עד היום עקב מחסור במשאבים

יובל חיו:  בנקודות מסוימות נאצלה משטרת ישראל להיעזר ב- ׳יחידת אתגר׳, שעוסקת בגנבות כלי רכב

יובל חיו:  אבל בסופו של דבר לא הוקם כוח מבצעי, ובהיעדר הכוח הזה לא ניתן לתת את המענה השלם, למרות שבמהלך השנים, נעשות פעולות בנושא הזה באופן שוטף

יובל חיו:       גניבות כלי נשק מצה״ל: בשנים 2018 - 2020, נערכו מאות ביקורות במחנות צה״ל בקשר לגניבות אמל״ח, והיה ברור ממקבץ הביקורות האלו, שישנה בעיה חמורה בצה״ל בנושא של גניבות אמל״ח

יובל חיו:  בשנתיים האחרונות צה״ל מתחיל בביצוע פעולות בנושא הזה, אני לא יודע אם יש נציג של צה״ל שיוכל לדווח על כך

יובל חיו:  בעת סיום הביקורת המצב היה לא טוב

יובל חיו:  גם מצ״ח, שמכירה את הדברים האלה מקרוב, חיוותה עמדה בנושא הזה ודיברה על פער משמעותי שקיים

יובל חיו:       ייבוא כלי אמל״ח וחיקויי נשק דרך מעברי הגבול הבינלאומיים: אנחנו מדברים על ה- Air soft, נשק דמוי M16, אני לא נכנס עכשיו לכל ההיבטים של ייבוא הנשק הזה ואישורי האחזקה בו

יובל חיו:  דובר גם על תיקוני חקיקה בנושא

יובל חיו:  הסיפור הזה מהווה בהחלט פער שמגביר עוד יותר את בעיית השימוש בכלי נשק בחברה הערבית ואפשר לראות גם מצד שמאל, את הנתונים של התפיסות

יובל חיו:  כתבי אישום: 5% מכתבי האישום מגיעים לקו הסיום

יובל חיו:      אני כן צריך לומר, בנוגע לזירות, שזירות של רצח בחברה הערבית, הן זירות מורכבות מבחינה מקצועית ומשטרתית

יובל חיו:  לא ניכנס לכל ההיבטים, אך יש בהן מורכבויות שונות

יובל חיו:  עדיין, אנחנו כביקורת, סברנו שמשטרת ישראל צריכה פעם אחת, להציב יעדים מאתגרים בנושא הזה, כי האכיפה ביסודה, עומדים גם האכיפה בפשעים החמורים וכתבי אישום והיא צריכה גם להתאים את הכוחות שלה כדי שיוכלו גם להתמודד עם הזירות האלו

יובל חיו:       הנתונים בסוף הביקורת, ביחס לחקירות המשטרה, מגיעים ל- 15 כתבי אישום

יובל חיו:  שכפי שאמרתי, הנתונים שמופיעים בדוח הם נמוכים משמעותית

יובל חיו:       נקודה נוספת היא נושא השיטור בחברה הערבית: משטרת ישראל מנסה מזה כמה שנים, להיערך להכשרה מותאמת אוכלוסייה ולהכשרות ייעודיות לתחנות ערביות

יובל חיו:  הדבר הזה, בעת שסיימנו את הביקורת, לא התקדם

יובל חיו:  אני יודע שעכשיו יש ניסיונות לעשות התקדמות מסוימת בתחום הזה, אבל תחנת משטרה בחברה הערבית חייבת הכשרה מותאמת

יובל חיו:  היא חייבת לקבל את הכלים המתאימים, בהרבה היבטים: מודיעיניים, תפקודיים, מבצעיים ואג״מיים, איך לתפקד במציאות הזו

יובל חיו:  והנושא של הכשרה הוא מאוד משמעותי

יובל חיו:      אני חושב שאין צורך לחזור על נתונים, אבל בסוף, גם אם לוקחים את הנתונים של שנת 2022, אפשר לומר שאנחנו לא מצליחים להגיע לאיזו שהיא נקודה ששוברת את המציאות

יובל חיו:  יש תהליך, ולא צריך לזלזל בו

יובל חיו:  בשנתיים האחרונות מסתמן שנעשו פעולות לאחר החלטת הממשלה באוקטובר שנת 2021, היה ריכוז מאמץ, אבל צריך להבין שללא גיבוי ממשלתי משאבי רצוף ועקבי, היכולת לעמוד באתגר הזה היא מוגבלת ביותר

יובל חיו:  זו תובנה שצריך להבין, גם רציפות, גם משאבים וגם קשב

יובל חיו:       קשב לא יספיק לבד בהקשר הזה וזו היא אמירה שצריך לומר אותה בסיום הדברים וגם עלתה בשני הדוחות

יובל חיו:  אגב, בסוף הדוח הראשון, בשנת 2018, ביקורת המדינה כבר ״הניפה דגל״ שתוכנית החומש דועכת וצריך לשים לב לעניין הזה

יובל חיו:  כבר בשנת 2018 אמרנו זאת, ובשנת 2020, כשפרסמנו את הדוח השני, למעשה כבר היינו במקום של תוכנית ברמת תפקוד נמוכה

יובל חיו:  אני חושב שכחברה, אסור לנו שהדבר הזה יחזור על עצמו גם בתוכנית החומש שהיום מונחת על השולחן

יובל חיו:  עד כאן אדוני

מיקי לוי: תודה רבה

מיקי לוי:  נמצא כאן השר לשעבר, עמר בר לב, אתה תדבר אחרי ה-ממ״מ, אני פשוט רוצה להשלים את הסקירה והדיווח, בבקשה

נורית יכימוביץ׳ כהן: תודה ליושב הראש

נורית יכימוביץ׳ כהן:  שמי נורית, ראש תחום ביטחון פנים במרכז המחקר והמידע של הכנסת

נורית יכימוביץ׳ כהן:  אציג בקצרה כמה נתונים מתוך מסמך הרבה יותר רחב שעסק בעבירות נשק

נורית יכימוביץ׳ כהן:  המסמך שלנו נכתב בשנת 2021, ובעצם הנתונים בו נכונים ברובם לשנת 2020, אז אנחנו נוכל להוסיף עוד שנה אחת של נתונים מעבר למה שהיה בדוח המבקר

נורית יכימוביץ׳ כהן:  בנוסף יש לנו עוד כמה פילוחים שיכולים לשפוך אור נוסף על הנושא

נורית יכימוביץ׳ כהן:       אני רק אזכיר, שעבירות הירי הן בעצם רק השורה התחתונה, ויש שורה של פעולות שקשורות לנשק ונאסרו בחוק העונשין

נורית יכימוביץ׳ כהן:  קודם כל, בשלב הראשון, על ייצור, מכירה או הברחה של נשק

נורית יכימוביץ׳ כהן:  אלו עברות שנחשבות לחמורות יחסית, כי יש עליהן ענישה חמורה יותר מאשר על עבירות אחרות כמו עבירות ירי, רכישה, החזקה או נשיאה של נשק

נורית יכימוביץ׳ כהן:       יש לנו כאן נתונים על פתיחת תיקים ועל הגשת כתבי אישום מהשנים 2017 - 2020, אפשר לראות שיש הבדלים בין סוגי העברות האלו

נורית יכימוביץ׳ כהן:  אם נסתכל על שני הפאנלים העליונים, שמתייחסים לנשיאה, החזקה, רכישה ועבירות ירי, אנחנו יכולים לראות שיש הגברה באכיפה בארבע השנים המדוברות, כשבעבירות ירי מספר כתבי האישום גדל פי ארבעה

נורית יכימוביץ׳ כהן:      אבל אם אנחנו מסתכלים על העבירות היותר חמורות, שהן ייצור, הברחה ומכירה, אנחנו יכולים לראות שאין בהכרח עלייה דומה, אלא יש מגמה מעורבת, שנה אחת יש עלייה, אחר כך יש ירידה ואחר כך עוד פעם עלייה

נורית יכימוביץ׳ כהן:  צריך לתת את הדעת שדווקא העברות האלו, הן אלו שמפיצות את הנשק אל ידיים לא מורשות בציבור

נורית יכימוביץ׳ כהן:       אחרי שהראיתי לכם את הנתונים על פתיחת תיקים וכתבי אישום, אני אסייג ואגיד שדווקא הנתון של פתיחת תיקים, יש לו איזו שהיא מגבלה במובן של להעיד על כמה העברות הן נפוצות בשטח או בפועל

נורית יכימוביץ׳ כהן:  מכיוון שפתיחת תיקים זה מדד שבעצם מושפע מהמצב בשטח ומצד שני מושפע מהפעילות המשטרתית

נורית יכימוביץ׳ כהן:       אני רוצה להראות לכם עכשיו מדדים אחרים שאולי יותר מתכתבים עם מה שקורה בשטח

נורית יכימוביץ׳ כהן:  כאן אנחנו נראה פניות של אזרחים למוקד 100 של המשטרה בגלל עבירות ירי, זה נתון שגם היה כמוהו בדוח המבקר עד שנת 2019, אז קודם כל אראה לכם שבשנת 2020 היו אפילו עוד יותר פניות

נורית יכימוביץ׳ כהן:  דבר נוסף שהוספנו כאן זה פילוח לפי מחוזות המשטרה והקו האדום העולה מייצג את מחוז הצפון, אתם יכולים לראות שמספר הפניות למוקד 100, הוכפל בשנים 2017 - 2019 וגם גדל במידה ניכרת במחוז הדרום החל משנת 2019

נורית יכימוביץ׳ כהן:       יש לנו כאן בעצם מיקוד לפי מחוזות

נורית יכימוביץ׳ כהן:  ואני רק אציין בקשר למדד הזה, שהוא מורכב לפי המצב בשטח ובמידה מסוימת גם מאמון הציבור במשטרה

נורית יכימוביץ׳ כהן:  אזרח שיושב בבית ושומע יריות מחוץ לבית, יכול לבחור האם להתקשר למשטרה או לא, וזה מה שיש לנו בתוך המדד הזה של פניות למוקד 100

נורית יכימוביץ׳ כהן:  אבל בתור ממ״מ, אנחנו לפעמים מחפשים מדד תוצאה שהוא יותר קשיח, וכאן אנחנו מגיעים בשקופית הבאה לנתוני קורבנות

נורית יכימוביץ׳ כהן:       על פי נתוני הקורבנות שקיבלנו ממשטרת ישראל, אתם יכולים לראות שערבים הם לא רק עיקר החשודים כמו שאנחנו יודעים מדוח המבקר, אלא גם עיקר הקורבנות, כמו שאתם יכולים לראות בחלק הימני, וגם שיש עלייה מאסיבית מאוד בין השנים 2017 - 2020 במספר הקורבנות שהם ערבים תושבי ישראל

נורית יכימוביץ׳ כהן:  גם במספר הקורבנות היהודים יש עלייה, אבל המספר הכולל שלהם הוא יותר קטן

נורית יכימוביץ׳ כהן:       חישוב נוסף על הנתונים שעשינו הוא בעצם תכנון ל-1,000 נפש, כי בעצם גודל האוכלוסיות, היהודית והערבית, הוא לא אותו דבר

נורית יכימוביץ׳ כהן:  ואת זה אנחנו רואים מצד שמאל

נורית יכימוביץ׳ כהן:  אנחנו בעצם תכננו ל-1,000 נפש וחילקנו לפי מגזר היישובים ומכאן אפשר לראות, שמספר הקורבנות לכל 1,000 נפש, גדול יותר בישובים בדואים וערבים מאשר ביישובים יהודיים, ישובים מעורבים נמצאים באמצע

נורית יכימוביץ׳ כהן:      בשקופית הבאה אנחנו נוכל לראות, מבט נוסף ואחרון על נתוני הקורבנות של המשטרה, שאגב כוללים גם הרוגים וגם פצועים

נורית יכימוביץ׳ כהן:  זה מתכתב עם תוכניות ממשלתיות שהיו לטיפול בצעירים חסרי מעש

נורית יכימוביץ׳ כהן:  הכוונה היא לצעירים בגילאי 18 - 25, שלא עובדים, לא לומדים וככל שמדובר במגזר הערבי גם לא משרתים בצה״ל

נורית יכימוביץ׳ כהן:  אוכלוסיית ׳חסרי מעש׳, בעצם נמצאת במוקד של כמה תוכניות ממשלתיות ואנחנו יכולים לראות שאוכלוסייה זו גם תופסת חלק בין הקורבנות בצורה לא פרופורציונית

נורית יכימוביץ׳ כהן:  יש הרבה צעירים בגיל הזה, נגיד 206 צעירים על כל 100 אלף נפש, שהיו קורבן לעבירת ירי

נורית יכימוביץ׳ כהן:       מדד תוצאה נוסף אנחנו יכולים לראות בשקופית הבאה

נורית יכימוביץ׳ כהן:  יש לנו כאן נתונים של מערכת הבריאות, של פצועים שהגיעו לחדרי המיון בבתי החולים, חלק מהם גם נפטרו אבל הגיעו כפצועים, וכאשר אנחנו שואלים מי הנפגע, אז שוב, עיקר הנפגעים, כמעט 90% הם נפגעים ערבים

נורית יכימוביץ׳ כהן:  אם אנחנו מחלקים את זה לפי יישוב המגורים של הנפגע, אז שימו לב, בחלק השמאלי, עד כמה ערים מעורבות נמצאות בפוקוס של המקומות שמהם יש נפגעים

נורית יכימוביץ׳ כהן:       בשקופית האחרונה אני אראה פילוחים נוספים של אותם המדדים

נורית יכימוביץ׳ כהן:  אנחנו יכולים לראות בצבע כחול את היהודים, שמספרים בין הקורבנות לא גדל, בעוד שמספר הקורבנות הערביים גדל במידה משמעותית עם השנים

נורית יכימוביץ׳ כהן:  גם כאן אפשר לראות שעיקר העומס הוא במחוז הצפון

אליהו (אלי) רביבו: סליחה, יש איזו שהיא התייחסות מבין הנפגעים בחברה היהודיות, למספר הנפגעים מעבירות ירי שהוא כתוצאה מעבירות ירי בחברה הערבית?      

נורית יכימוביץ׳ כהן: לא, אין לנו כזה פילוח

נורית יכימוביץ׳ כהן:  בהמשך לדבריי, גם כאן אנחנו יכולים לראות בצורה מאוד בולטת, שכאשר אנחנו מתכננים את מספר הנפגעים לכל 100 אלף נפש מקבוצת האוכלוסייה הרלוונטית, חלקם של הצעירים בגילאי 18 - 25, הוא גדול במיוחד

נורית יכימוביץ׳ כהן:  זה קשור כנראה למעורבות אפשרית שלהם בחברה העבריינית

נורית יכימוביץ׳ כהן:  המסמך המלא נמצא באתר ה-ממ״מ, אתם מוזמנים לקרוא

נורית יכימוביץ׳ כהן:  יש שם נתונים נוספים רבים שקשורים לנושא הדיון

נורית יכימוביץ׳ כהן:  תודה

מיקי לוי: תודה

מיקי לוי:  השר לשעבר, עמר בר לב, בבקשה

עמר בר-לב: תודה רבה על ההזמנה לבוא הנה

עמר בר-לב:  ראשית אני רוצה להזכיר שגם הנתונים של משרד מבקר המדינה וגם הנתונים של ה-ממ״מ מתייחסים עד לשנת 2020, וקצת לשנת 2021, והם מדברים בעד עצמם

עמר בר-לב:  הם מראים שיש עלייה רציפה, לפחות עד שנת 2021, הייתה עלייה רציפה בכל המדדים, שאני לא אחזור עליהם כאן

עמר בר-לב:  הסיבה שהייתה עלייה בכל המדדים היא פשוט כי לא הייתה מדיניות שהחליטה להתמודד עם זה

עמר בר-לב:  כפי שהזכיר נציג מבקר המדינה הייתה תוכנית חומש, אבל אנחנו מכירים הרבה תוכניות טובות שבסופו של דבר נשארו על הנייר ולא נעשה איתן שום דבר

עמר בר-לב:       לכן הדבר הראשון שיש לעשות זה קביעת מדיניות

עמר בר-לב:  השר הנוכחי עסק רבות ברעש סביב קביעת מדיניות

עמר בר-לב:  באם כן או לא נותנים לו לקבוע מדיניות

עמר בר-לב:  כשנכנסתי לתפקיד לא הייתה לי שום בעיה בקביעת מדיניות, ואכן קבעתי מדיניות והיא מופיעה בכתב: ״מדיניות השר לביטחון פנים לשנים 2021 - 2022

עמר בר-לב: ״     בנושא משטרת ישראל ויעדי המדיניות המרכזיים של משטרת הישראל, הנושא המרכזי והיעד הראשון הוא צמצום הפשיעה והאלימות ברחוב הערבי ובערים המעורבות, שכולל: מאבק בארגוני הפשיעה המאורגנת, מיטוט משפחות פשע, צמצום תופעת סחיטת דמי חסות - ׳פרוטקשן׳, צמצום מספר אירועי רצח, העלאת מסירה ואיתור נשק לא חוקי, שיפור המוכנות והמענה לתרחישי הפרות סדר רב סביבתיות, חיזוק ההרתעה כנגד אלימות ובריונות בכביש, צמצום מספר התאונות הקטלניות והגדרת יעד כמותי להגברת המשילות בנגב

עמר בר-לב:       את היעדים האלה הצבתי חודשיים לאחר כניסתי לתפקיד, כשבחודשיים הראשונים עבדנו עליהם

עמר בר-לב:  השאלה הראשונה שעולה היא מה קרה עם היעדים האלה? האם ממשנו אותם או לא? והנה אני אתייחס לכל אחת מהשורות

עמר בר-לב:  אני מדבר כאן על השוואה בין השנים 2021 - 2022, שאני מזכיר ששנת 2021, בחציה השני, סגן השר סגלוביץ׳, תומר מנכ״ל המשרד ואני, נכנסו לתפקיד

עמר בר-לב:  זאת אומרת, כבר בחצי השני של שנת 2021 היה שיפור לעומת החצי הראשון שבו היה גם ׳שומר החומות׳

עמר בר-לב:  אז הנתונים שאני מציג כאן הם השוואה בין השנים 2021 - 2022, זאת אומרת שיש כאן גם שיפור

אליהו (אלי) רביבו: לפי מה שאתה אומר אנחנו יכולים להיות הולנד

מיקי לוי: תן לו לסיים בבקשה

עמר בר-לב: גם לסיים וגם אולי ללמוד משהו

עמר בר-לב:  א׳ - בנושא מיטוט משפחות הפשע: קבעתי יעד להכניס לכלא את ראשיהן של שלוש משפחות פשע

עמר בר-לב:  לא השגנו שלוש משפחות פשע, אלא שתיים, משפחת חרירי ומשפחת אבו לטיף

עמר בר-לב:  אמנם הם נכנסו רק חודש אחרי שסיימתי את התפקיד, אבל זו תוצאה של עבודה מאוד אינטנסיבית שהייתה לאורך השנה

עמר בר-לב:  ב׳ - בנושא הפרוטקשן: הייתה עלייה של 23% בהגשת כתבי האישום

עמר בר-לב:  ג׳ - בנושא צמצום מספר אירועי הרצח: ירידה ב- 17%, פעם ראשונה אחרי הרבה מאוד שנים

עמר בר-לב:  לא רק בלימה אלא ירידה של 17% במספר הנרצחים בין השנים 2021 - 2022

עמר בר-לב:       ד׳ - בנושא העלאה במסירה ובאיתור נשק לא חוקי: עלייה של 80% בתפיסת רובי M16 ועלייה של 40% בתפיסת אקדחים

עמר בר-לב:  אלה כלים שנמכרים אחר כך בשוק השחור, אקדח בסדר גודל של 30 אלף שקלים ומעלה ורובי M16 בקירוב ל- 100 אלף שקלים, ומי שקונה אותם לא עושה את זה לשם הגנה עצמית

עמר בר-לב:  ה׳ - בנושא של שיפור המוכנות והמענה לתרחישי הפרות סדר רב סביבתיות: אני לא אכנס כאן לעומק, אבל בעצם אנחנו אלה שהקימו את המשמר הלאומי

עמר בר-לב:  אני קבעתי שמשמר הגבול הוא המשמר הלאומי וחיזקנו את משמר הגבול בצורה משמעותית

עמר בר-לב:  אני לא אכנס כאן לפירוט כי זה באמת הרבה מאוד

עמר בר-לב:       ו׳ - בנושא חיזוק ההרתעה כנגד אלימות ובריונות בכבישים: בדרום, בקרב הבדואים, קבעתי יעד שתהיה עלייה של לפחות 15% בדוחות למיניהם - נהיגה ללא רישיון, מהירות מופרזת, רכבים ללא רישיון ובעצם עלינו ב- 100%, לא ב- 15%, אבל לצערי, שמשטרת ישראל אחראית רק על החלק הראשון

עמר בר-לב:  אז אתן לכם שניים שלושה מספרים לגבי העבירה שבעיניי היא הכי חמורה שמתבצעת בקרוב בדואים בדרום, והיא נהיגה ללא רישיון

עמר בר-לב:       בין שנת 2021 עד אמצע שנת 2022, היו קרוב ל- 300 אירועים כאלה, בהם תפסו בדואים נוהגים ללא רישיון, מתוכם רק 21% הגיעו לפסק דין, ומתוך ה- 21% - 60 קיבלו פסק דין של עד 1,000 שקלים קנס

עמר בר-לב:  זאת אומרת, אפשר לבוא בעניין הזה בטענות למשטרת ישראל מפה ועד להודעה חדשה, אבל בסופו של דבר, כפי שאנחנו יודעים, כדי ליצור הרתעה צריך גם את מערכת המשפט בהגשת כתבי אישום וכן הלאה

עמר בר-לב:      אחרי שנקבעה המדיניות הזאת, שכפי שראיתם ופירטתי, השיגה תוצאות טובות, מיד אחרי זה הייתה החלטת ממשלה 549, שגיבתה את זה, ומיד אחרי זה, בהובלת חבר הכנסת יואב סגלוביץ׳, הרמנו את ׳מסלול בטוח׳

עמר בר-לב:  אני בטוח שהוא ידבר על זה אחר כך, אבל בעצם מדובר ברתימת כלל משרדי הממשלה הרלוונטיים למאבק, ומכיוון שזה הוגדר בידי הממשלה הקודמת בתור נושא ראשון במעלה, גם ראש הממשלה נפתלי בנט וגם אחריו יאיר לפיד, אחת לחודש וחצי, נקראנו יואב, תומר, אני והשרים הרלוונטיים, כדי לבדוק איך אנחנו מתקדמים בהתמודדות מול הנושא הזה

עמר בר-לב:       מעבר לזה, עשינו מהלכי חקיקה רבים

עמר בר-לב:  את חלקם הצלחנו להשלים

עמר בר-לב:  למשל ׳עונשי מינימום על החזקת נשק לא חוקי׳

עמר בר-לב:  אבל לצערי את חלק גדול מהחוקים הצלחנו להביא רק לקריאה ראשונה, כי האופוזיציה דאז, שהיא בעצם הקואליציה של היום, התנגדה להם

עמר בר-לב:  למרות שאין כאן שום עניין פוליטי, אלא זה עניין לטובת כלל אזרחי מדינת ישראל

עמר בר-לב:  אם זה נושא ה- ׳Air soft׳ שהזכיר המבקר והעברנו בקריאה ראשונה, אם זה נושא החיפוש, אם זה חוק הפרוטקשן שהעברנו בוועדת שרים, חוק המצלמות ועוד

עמר בר-לב:       לסיכום, ראשית נראה שלא ברור איפה מונח בסדרי העדיפויות של הממשלה הנוכחית והשר הנוכחי, נושא ההתמודדות עם הפשיעה ברחוב הערבי

עמר בר-לב:  השר דיבר רבות על מדיניות, אבל לא שמענו אם יש איזו שהיא התחייבות לנושא הזה ברמת המדיניות שלו

עמר בר-לב:  לא רק זה, המצב הוא הרבה יותר חמור, משום שהפעולות של השר הנוכחי פוגעות ביכולת המשטרה להתמודד עם המשימות העיקריות שלה, בין היתר עם הפשיעה ברחוב הערבי

עמר בר-לב:       לפני שלושה שבועות, הוא החליט להרוס בית במזרח ירושלים, לשם כך גויסו מאות שוטרים מרחבי הארץ, למרות שכנראה - - -      

מיקי לוי: עמר, עזוב את זה

מיקי לוי:  עד עכשיו דיברת על מה שאתם עשיתם וזה היה נהדר

אליהו (אלי) רביבו: כמה פעמים היית בלוד במהלך הכהונה שלך?      

מיקי לוי: חבר הכנסת, תשאל כשיגיע תורך

אליהו (אלי) רביבו: אני שואל שאלה, הוא מדבר על איזו שהיא מציאות אוטופית, לכן אני שואל אותך שאלה ומבקש שתסתכל עליי

אליהו (אלי) רביבו:  כמה פעמים היית בלוד במהלך הכהונה שלך?         

עמר בר-לב:   אם תעצור רגע אני גם אענה לך

עמר בר-לב:  הייתי חמש פעמים

עמר בר-לב:  עשינו ׳Safe city׳ בלוד בתקופה הזאת, הקמנו עוד תחנת משטרה, הוספנו עוד שוטרים ללוד וכן הלאה

עמר בר-לב:  לסיום, המדיניות של השר הנוכחי, שהיא מדיניות בפועל וכנראה לא מדיניות קבועה, פוגעת ביכולת של משטרת ישראל להמשיך ולהתמודד עם האלימות בחברה הערבית וגם עם דברים נוספים

עמר בר-לב:  ראינו את אירועי הטרור שקרו בירושלים בתקופה האחרונה, ראינו שמספר הנרצחים בחברה הערבית עלה ב- 90% מהתקופה המקבילה אשתקד, בה היו 13 נרצחים בחודשים ינואר פברואר, והשנה, פברואר עוד לא הסתיים, נקווה שבכך זה יסתיים, אבל היו כבר 25 נרצחים, כמעט כפול

עמר בר-לב:       הדברים האלה לא מקריים

עמר בר-לב:  הנושא הזה הוא לא חלק ממדיניות מוצהרת של השר ושל המשטרה

עמר בר-לב:  ברגע שהשר מקדיש את עיסוקיו לנושאים אחרים, פוגע בשדרת הפיקוד של המשטרה, פוגע בניצבים ומתעמת עם המפכ״ל, אז את התוצאה אנחנו רואים ברחובות, והיא היעדר ביטחון ברחובות ישראל

מיקי לוי: יש לי דיון מיוחד בנושא הזה, תשתדלו להישאר בתוך המסגרת של משבצות האקסל

מיקי לוי:  תודה רבה לשר לשעבר

מיקי לוי:  כדי שיהיה קצת סדר והיגיון, אני רוצה לתת את רשות הדיבור לסגן השר ומנכ״ל המשרד לשעבר

מיקי לוי:  בבקשה, תומר

תומר לוטן: בוקר טוב לכולם, אדוני יושב ראש הוועדה וחברי הכנסת

תומר לוטן:  אני לא רוצה לחזור על הדברים שנסקרו פה, אלא רק רוצה להעביר מסר אחד שבעיניי הוא מאוד מרכזי וחשוב

תומר לוטן:  ״התוכנית למאבק באלימות ובפשיעה בחברה הערבית

תומר לוטן: ״ היא תוכנית מוכנה ומלאה

תומר לוטן:  לא צריך להמציא גלגלים חדשים, מודלים חדשים או החלטות ממשלה חדשות

תומר לוטן:  התוכנית הזאת היא מקיפה, מכילה עשרות פעולות שחלקן נסקרו כאן, מ-׳מסלול בטוח׳, שיטור עירוני, Safe city, תוספות שוטרים, טכנולוגיה, נושאים קהילתיים, עבודה עם החברה האזרחית ועוד ועוד

תומר לוטן:       מדובר בעשרות פעולות שכולן יצאו לדרך במהלך שנת 2022, אני חושב שהאתגר הגדול הוא בהמשך המימוש שלהן

תומר לוטן:  יש הרבה פעמים נטייה כשהמצב מחמיר, לנסות ולחפש את ״השפן החדש שצריך לשלוף מהכובע

תומר לוטן: ״ איזה עוד עבודת מטה צריך לעשות? לא צריכה להיעשות פה שום עבודת מטה נוספת

תומר לוטן:  צריך להעביר את החוקים שעדיין לא עברו, לסיים את צדדי החלטה 549 שטרם הושלמו, להקים את השיטור העירוני במקומות שעדיין לא הושלמו, אני מזכיר שיש 9 כאלה ברשימה, לסיים את העבודה על ׳Safe city׳, בעכו, בלוד ובמקומות נוספים, ועוד

תומר לוטן:       אם יש לקח שלמדנו, או מסקנות שאפשר להסיק אחרי שנה וחצי מאוד אינטנסיבית בהובלה ובדחיפה מאוד משמעותית של סגן השר והשר - זה שאני חושב שהמודל שנבנה הוא באמת מאוד מוצלח

תומר לוטן:  גם אנחנו לא שיערנו שנראה שיעור כזה של ירידה בקורבנות בתוך שנה אחת, מתוך הבנה שמאבק באלימות ובפשיעה, שהוא אירוע כל כך עמוק ושורשי, לוקח שנים רבות לפרק אותו, בוודאי כשמדובר בארגוני פשיעה ובדברים מסוג זה

תומר לוטן:       אז אם אני צריך לסכם שורות תחתונות שיוכלו אולי גם לשמש את הקדנציה הזאת או את הוועדה הזאת, אז: א׳ - יש תוכנית מוכנה שהיא טובה ומלאת ווקטורים, שצריך להמשיך ליישם אותה

תומר לוטן:  ב׳ - מדיניות עובדת כשיש אמירה ברורה מצד כולם - של השר, של הקבינט, של הממשלה ושל ראש הממשלה בנושא הזה, אז אפשר להגיע להישגים ולהצליח

תומר לוטן:  ג׳ - נושא העבודה עם הציבור בחברה הערבית: עם מנהיגי הציבור ועם ראשי הרשויות

תומר לוטן:  זה נושא שהשקענו בו רבות, וזה דבר לא פשוט, צריך לומר, במיוחד בנושא שהוא טעון כל כך ומצולק לאורך שנים, אבל צריך להמשיך ולהשקיע בו ככל האפשר

תומר לוטן:       אני חושב שאם המסקנות האלו ימשיכו ויתחברו באיזו שהיא דרך, אז יש סיכוי להחזיר את התוכנית הזאת למסלול בו היא הייתה, שכפי שנראה עכשיו, הוא כבר לא נמצא במקום בו היה

תומר לוטן:  אנחנו רואים את הזינוק הגבוה בקורבנות בחודשיים האחרונים, אז הדבר המקצועי שיש לי להגיד כאן, זה לקרוא לכל מי שנמצא גם בממשלה וגם בכנסת, לחזור ולעבוד בכל הכוח על התוכנית הזאת, כי היא טובה ומוצלחת

תומר לוטן:  תודה רבה

מיקי לוי: תודה רבה

מיקי לוי:  חבר הכנסת יואב סגלוביץ׳, בבקשה

יואב סגלוביץ': תודה רבה

יואב סגלוביץ':  לפני הכול, הנושא הזה של מאבק בפשיעה הוא לא נושא פוליטי, צריך לנקות את הפוליטיקה מהנושא הזה, וככל שנעשה את זה יותר מהר, האפשרות להתמודד עם זה תהיה טובה יותר

יואב סגלוביץ':  בנוסף, לא מדובר רק בתפיסה של גנבים ופושעים

יואב סגלוביץ':  לכן, למעשה, בממשלה הקודמת היו שתי תוכניות שלפחות על פי הכתוב אני מבין שהן ימשיכו

יואב סגלוביץ':       האחת 550, שדנה בסוגיות אזרחיות יותר וחייבים להמשיך אותה כי בסוף היא עוסקת בלתפוס אנשים

יואב סגלוביץ':  זה מופיע גם בדוחות מבקר קודמים וגם בדוח הנוכחי

יואב סגלוביץ':  התוכנית השנייה היא תוכנית סדורה של ממשלה, בהובלת המשרד לביטחון פנים, שהוא הנושא באחריות, אבל לא רק

יואב סגלוביץ':  זו תוכנית לממשלה כולה, ואני אתן את הזום דווקא על שותפות עם גורמי החוץ

יואב סגלוביץ':      אני פחות אתייחס ליעדים, על אף שלמשטרה היו הישגים מאוד גבוהים בעניין הזה

יואב סגלוביץ':  אלא על איך לחבר את כולם למטרה אחת

יואב סגלוביץ':  איך לחבר את משרד הפנים ואת משרד האוצר, כדי לטפל בבעיות שהן תופעות עומק, משוק שחור ועד חשבונות פיקטיביים

יואב סגלוביץ':  אגב, אני חושב שהכול כבר כתוב

יואב סגלוביץ':  ביוני שנת 2020, היה צוות מנכ״לים שמינה בנימין נתניהו על מנת לייצר תוכנית ופשוט לא עשו איתה כלום

יואב סגלוביץ':       אם רוצים להמשיך ביישום של התוכנית הזאת, ואני מקווה מאוד שהממשלה הזאת תמשיך, אז צריכים להבין שמדובר בפתרון של ראייה כוללת

יואב סגלוביץ':  לא מדובר רק בוויכוח בעניין של תוספת שוטרים או תוספת מג״ב, אלא בעניין של יצירת קשר והשקעה של זמן

יואב סגלוביץ':  יצירת קשר גם בחברה היהודית אבל בעיקר בחברה הערבית

יואב סגלוביץ':  בראש ובראשונה עם ״הלקוחות המרכזיים״, ובכך אני מתייחס לחברי הכנסת פה, לכל ראשי הרשויות ולחברה האזרחית

יואב סגלוביץ':      כי המצב הוא שמתחילים בנקודה של רמת אמון מאוד נמוכה כלפי מערכת המשפט וכלפי מערכות האכיפה בכלל

יואב סגלוביץ':  לכן חייבים לשים על זה ׳זום׳

יואב סגלוביץ':  אני מבין שכנראה לממשלה הזאת האתגר הזה הוא גדול יותר, ואני אומר את זה פה גם לך אדוני היושב ראש וגם לחברי הכנסת, צריכים לראות שאכן עושים את זה

יואב סגלוביץ':  שמי שמבצע את התפקיד היום מבצע את הדבר הזה

יואב סגלוביץ':       אמנם היום אני כבר לא בתפקיד ביצועי, אבל ממשיך להיות בקשר בנושא הזה, והמצב הוא שלא מדברים עם אף אחד בחברה הערבית, פשוט לא מדברים וזה חלק אינהרנטי בתוכנית

אליהו (אלי) רביבו: אתה לחלוטין צודק חבר הכנסת סגלוביץ׳, רק נדייק, שכניסת הרשויות המעורבות לתוכנית החומש בוצעה רק עכשיו, באיחור רב, וזה אף מחזק את כל מה שאתה אומר

אליהו (אלי) רביבו:  כי אם היה קורה במגזר היהודי את מה שקורה במגזר הערבי, כולם היו תולשים שערות, צורחים ובוכים, אבל בגלל שמדובר בערבים אז המדינה מייחסת לזה פחות חשיבות, זאת האמת

יואב סגלוביץ': בסדר, אבל לא באתי לשים אצבע בעין לאף אחד עכשיו

יואב סגלוביץ':  אני נותן תמונת מצב, שכרגע, מאז קום הממשלה הזאת, לא מתקיים שום שיח מול ה- ״לקוחות המרכזיים״

יואב סגלוביץ':  לא בצפון, לא בדרום ולא במרכז

יואב סגלוביץ':  לא עם עמותות ולא עם ראשי רשויות

טלי גוטליב: מאיפה אתה יודע את הדברים האלה?          

יואב סגלוביץ': סתם, יש לי ידע

טלי גוטליב: אז תגיד לי, אתה מחויב לי בידע

טלי גוטליב:  תגיד לי, על סמך מה אתה יודע שאין שום הידברות?         

יואב סגלוביץ': טלי, אני התעייפתי ממך בוועדת חוקה

טלי גוטליב: אז תתאמץ

טלי גוטליב:  באתי לעייף

יואב סגלוביץ': לא, את באת לבלבל את המוח ולטרלל

טלי גוטליב: אני באתי להביא את העובדות

טלי גוטליב:  אני תכף אקבל את זכות הדיבור מהיו״ר

טלי גוטליב:  אך אשמח אם תוכל רק להגיד לי מאיפה אתה יודע שאין שיח ואין דיבור? סתם להצהיר הצהרות

טלי גוטליב:  יגידו לי כאן ממשטרת ישראל, שעליהם אני סומכת יותר מעליך, האם זה נכון שאין דיבור ואין שיח?      

מיקי לוי: טלי, תודה רבה

מיקי לוי:  אני יכול להגיד לך מידע אישי שיש לו קצת קשרים מהטיפול בשנתיים האחרונות

טלי גוטליב: וואו, ״לא ידעתי״

טלי גוטליב:  לטוב ולרע

טלי גוטליב:  אבל הוא אומר שהממשלה שלנו לא דיברה

מיקי לוי: טלי חכי, אני מנסה שלא לעשות את הדיון הזה פוליטי

טלי גוטליב: אבל הוא אומר משהו לא נכון

אליהו (אלי) רביבו: אדוני היושב ראש, בוא נודה באמת, הוא לא מפסיק להיות פוליטי

מיקי לוי: רגע, חברים

מיקי לוי:  ברגע שזה הפך פוליטי אני עצרתי

מיקי לוי:  אני רוצה לשמוע נתונים ולמצוא פתרונות

מיקי לוי:  יש פגיעה בחברה הישראלית, זה לא חשוב במי, ולא מעניינת אותי פוליטיקה כאן

יואב סגלוביץ': טוב, אז אני חוזר למה שאמרתי, אין שיח כרגע בין דרג מדיני מיניסטריאלי לבין החברה הערבית, נקודה

יואב סגלוביץ':  מי שאומר שיש, שיוכיח

יואב סגלוביץ':  כי אני ממשיך להיות בקשר עם כולם כל הזמן

טלי גוטליב: עם מי היית בקשר?       

יואב סגלוביץ': עם ראשי רשויות בחברה הערבית

מיקי לוי: חברים, יש לי ניסיון של ניהול מליאה, אני לא אתן לכם להפוך את הדיון הזה לבלגן, אני פשוט אוציא אתכם

מיקי לוי:  תודה

יואב סגלוביץ': תאמינו לי שאני משתדל מאוד לא להגיד מה באמת אני חושב על חלק מהדמויות שמנהלות את האירוע הזה

יואב סגלוביץ':  אז אל תיקחו אותי בלשון

יואב סגלוביץ':  אני לא מדבר עכשיו על ״שר הטיק טוק״, אני מדבר עכשיו על בעיה אמיתית של פגיעה

טלי גוטליב: אתה לא תדבר על ״שר הטיק טוק״ ולא תקרא לו ככה

יואב סגלוביץ': את תהיי עכשיו בשקט

טלי גוטליב: אתה לא פונה אליי ולא אומר לי להיות בשקט, רק היו״ר מנהל אותי, לא אתה

יואב סגלוביץ': את סתם ׳Fake׳

טלי גוטליב: זה בסדר תקרא לי איך שבא לך, אין לי כוונה להיעלם לשום מקום

טלי גוטליב:  אני יודעת שקשה לך שאני רואה לך ורואה אותך

מיקי לוי: חברת הכנסת גוטליב, תודה

מיקי לוי:  יואב להמשיך בבקשה

יואב סגלוביץ': לעצם העניין, יש תוכניות מסודרות שצריך להחיל עליהן דין רציפות, גם ברמה המשפטית אבל לא רק

יואב סגלוביץ':  אני אתן דוגמה ואני חושב שחשוב לראות אותה: הוגשו הצעות חוק פרטיות בנושא החמרת ענישה, שטות ואיוולת, משום שיש החלטות ממשלתיות שצריך להחיל עליהן דין רציפות, משמעותו של ׳דין רציפות׳ היא שהממשלה מחליטה, מביאים את ההחלטה והיא עוברת

יואב סגלוביץ':  האופוזיציה, שאני חלק ממנה, תצביע בעד

יואב סגלוביץ':  אפשר תוך שבועיים לעשות את זה

אליהו (אלי) רביבו: ואני אומר לך שכל הנושאים שתחת ׳דין רציפות׳, לא מדברים על עונשי מינימום

יואב סגלוביץ': לא, אתה טועה

אליהו (אלי) רביבו: וכל החוקים המשילותיים, שאני הוא זה שמקדם אותם, נוגעים בעונשי מינימום

יואב סגלוביץ': אני לא נגד מה שאתה מקדם, אני אומר לך מה יש על השולחן

יואב סגלוביץ':  תהיו איתי, תקשיבו לי שנייה

אליהו (אלי) רביבו: וגם לגלגל את הכול על המשטרה

אליהו (אלי) רביבו:  הרי הדברים מגיעים לבתי המשפט, ועד שכבר זוכים להגיש כתבי אישום, אז בתי המשפט עומדים בדרך

מיקי לוי: רביבו, אבל זה לא קשור לחוקים

יואב סגלוביץ': יש עכשיו את תזכיר ׳חוק חברות השמירה׳, שעושה היפוך נטל בכל הנושא שיכול לעזור מאוד ולסייע בנושא סחיטת דמי חסות

יואב סגלוביץ':  מה שצריך לעשות זה להביא אותו לוועדת שרים לענייני חקיקה ולהעביר אותו, הרי יהיה לכם רוב

יואב סגלוביץ':  אתם עושים היפוך, דבר שעבדו עליו שנה שלמה במשרד לביטחון פנים

יואב סגלוביץ':  תביאו את ׳חוק ה- Air soft׳, שעבר כבר קריאה ראשונה, לקריאה שנייה ושלישית, אנחנו נצביע בעד

יואב סגלוביץ':  תביאו את זה     היום יש כלים מוסבים גם בפשיעה הלאומנית וגם בפשיעה האחרת

יואב סגלוביץ':  הדברים ידועים

יואב סגלוביץ':  שום דבר הוא לא סוד

יואב סגלוביץ':  הכול נמצא

טלי גוטליב: אני מעדיפה לחזק את משטרת ישראל ולא חברות חוץ

טלי גוטליב:  לתת להם עוד כוח אדם, עוד כלים, עוד סייבר, עוד מצלמות

מיקי לוי: טלי, חסרים במשטרת ישראל כ- 4,000 שוטרים

טלי גוטליב: הנה, אבל עכשיו, באישור התקציב, קיבלנו עוד 6,000 שוטרים למשטרת ישראל

מיקי לוי: אבל תקשיבי, יש 4,000 שוטרים בחוסר, זה שקיבלת עוד 5,000, עושה 9,000 שוטרים בחוסר

טלי גוטליב: להיפך, יהיה לי כיסוי של החסר של ה- 4,000 ועוד 2,000 שוטרים נוספים

טלי גוטליב:  זה באישור התקציב לשנת 2023 - 2024

יואב סגלוביץ': חוקים קיימים, שאפשר לקדם, לא צריך לעבוד עליהם, הם לא פוליטיים אלא ממשלתיים, נתתי שניים מתוך ארבעה

יואב סגלוביץ':  אותו הדבר גם לגבי חלקי נשק מהותיים

יואב סגלוביץ':  אותם חלקים של נשק, שנושאיהם נתפסים, ונכון להיום אי אפשר להגיש עליהם כתבי אישום, גם הם עברו קריאה ראשונה, צריך להעביר אותם קריאה שנייה ושלישית

יואב סגלוביץ':  נתתי רק שלושה דברים, חוק ההסדרים, לשמחתי, אני מקווה שייכנס

אליהו (אלי) רביבו: אבל השימוש בנשק הוא ללא עונשי מינימום

יואב סגלוביץ': לא

יואב סגלוביץ':  תנו לי להשלים את דבריי

יואב סגלוביץ':  אני אשב איתך בנפרד אם תרצה

יואב סגלוביץ':  אני אומר לכם שיש חבילה, אתם סתם מתווכחים

יואב סגלוביץ':  אני מנסה עכשיו כאילו שאני מאירוע אחר, לא מאירועי ועדת חוקה, בסדר? תקשיבו רגע

יואב סגלוביץ':  בנושא של שוק שחור, יש דברים מוכנים, אני מקווה שהם נכנסו, בפעם הקודמת הם היו בחוק ההסדרים, נכון לרגע זה לא ראיתי את חוק ההסדרים הנוכחי, אבל אני מקווה מאוד שזה נמצא שם

יואב סגלוביץ':       בנוסף, אני אצטרך מכולכם תמיכה בנושא של חשבונות פיקטיביים והיפוך הנטל, כתוב שזה נמצא

יואב סגלוביץ':  וצריך לוודא שזה עבור, כי תהיה התנגדות בכנסת לחלק מהדברים, ומי שרוצה לקדם את העניין הזה צריך להיות בעד העניין הזה ולאפשר לכולם לרוץ עם זה

יואב סגלוביץ':      נתתי לך דוגמאות רק בתחום המשפטי, שרק עליו דיברתי, והוא נכון לכל אחד מהתחומים האלה

יואב סגלוביץ':  ומה שאני מציע, גם למבקר המדינה, אני חושב שזה יהיה נכון להיכנס לאיזה שהוא דוח מהיר של ביקורת על מה היה ומה שצריך לעשות, על מנת שיהיה משהו פרו אקטיבי לכולנו, לטובת העניין עצמו

יואב סגלוביץ':  מעבר לסיפור

יואב סגלוביץ':  כי בסוף אנשים משלמים בחייהם על הדבר הזה

יואב סגלוביץ':  יש עלייה דרמטית, במקרי הרצח בחודשים - ינואר ופברואר, אי אפשר להגיד מה היא הסיבה, או מה הגורם

יואב סגלוביץ':       דבר אחד בטוח והוא שצריך פה התגייסות להילחם בדבר הזה, בהובלת המשרד לביטחון פנים, שאני מקווה שיש לו את השכל והיכולת כדי להילחם בדבר הזה, אבל זה לא רק הוא, בסוף זו אופרציה

יואב סגלוביץ':  ממשלת ישראל, משרד הפנים, משרד האוצר ורשות המיסים

יואב סגלוביץ':  וצריך לנהל את האירוע הזה בלי כל הפראזות הגדולות

יואב סגלוביץ':      האירוע הזה קיים, אם ירצו לשפר אותו אז תמיד אפשר, אבל לזכור שום דבר לא קורה צ׳יק צ׳ק, גם כסף שנכנס מחר או מוחרתיים לא מביא מיד דברים, לכן צריך לפעול עם הליכי עבודה מסודרים

יואב סגלוביץ':  אני חוזר למה שאמרתי בהתחלה, אי אפשר לעשות את זה בלי מנהיגי הציבור בחברה הערבית, בלי מנהיגי הציבור בכנסת ובחברה האזרחית, לכן צריך ואפשר, לחבר את כולם, צפון, מרכז ודרום, להירתם למשימה הזאת

יואב סגלוביץ':  ואנחנו, גם מהאופוזיציה, נמשיך ונהיה שותפים לעניין הזה, רק אל תצעקו עליי כל כך חזק, כי לפעמים זה מלחיץ אותי

מיקי לוי: תודה רבה

מיקי לוי:  יש לי בקשה מחברי הכנסת, זה נושא כל כך חשוב

מיקי לוי:  מדובר בביטחון החברה במדינה ישראל, על כל גווניה, יהודים וערבים, בואו נשתדל שלא להפוך את זה לעניין פוליטי

מיקי לוי:  מדובר בחברה בישראל

מיקי לוי:  תודה

מיקי לוי:  חבר הכנסת אחמד טיבי, בבקשה

אחמד טיבי: תודה רבה מכובדי היושב ראש

אחמד טיבי:  ביומיים האחרונים, שלושה בני אדם תושבי בענה נורו ונרצחו

אחמד טיבי:  מוחמד כאמל חסרמה, בן 60, כאמיל מוחמד איברהים, בן 60, והבוקר, אחמד ג׳יהאד טיטי, בן 40

אחמד טיבי:  הם חלק מהקורבנות של סכסוך מתמשך בכפר בענה, השר סגלוביץ׳ מכיר אותו מקרוב

אחמד טיבי:  מדובר בסכסוך מוכר, ארוך שנים, שגבה מחיר - - -     

מיקי לוי: ארבעים איש עד היום

אחמד טיבי: קורבן אחר קורבן, אגב היו באמצע ניסיונות לשים קץ לסכסוך הזה, גם של המשטרה וגם פנים קהילתיים, מדובר במחיר כבד מנשוא, ובכל זאת יש נשק שמשתולל

אחמד טיבי:  לא יודע אם ראיתם איך התבצע החיסול הבוקר, ואבקש גם את תגובת המשטרה בעניין הזה, יש סרטון שהחיסול מתרחש כאשר בכביש יש ניידת משטרה, ובסרטון רואים שהיא לא מתערבת

אחמד טיבי:  השאלה אם הסרטון שלם, קטוע, אם היא כן התערבה - לכן חשוב שהמשטרה תסביר את זה

אחמד טיבי:  מדובר בסרטון שמציף את הרשת

אחמד טיבי:       נקודות נוספות הן נושאי דמי חסות - ׳פרוטקשן׳, שוק שחור, סחר בנשק

אחמד טיבי:  יש רואה שיש כאן נציג של משרד הביטחון ונציג של צה״ל, אחד ממקורות הברחת הנשק הם בסיסי הצבא

אחמד טיבי:  כבר יותר מ-15 שנה אנחנו זועקים על מנת שייעצרו את קו ההברחה הזה בין בסיסי הצבא לישובים הערביים

אחמד טיבי:  מדינת ישראל, שיש לה יכולת לפגוע במשאית נשק בסודן, לא מצליחה לאתר רכב מסוג SKODA או TOYOTA שיש בו עשרה או עשרים כלי נשק ונכנס לישוב ערבי? זה לא מתיישב

אחמד טיבי:       אני עקבתי אחרי פעילותו של סגלוביץ׳ בכנסת, נפגשנו אתו מספר רב של פעמים גם כשהיינו באופוזיציה

אחמד טיבי:  והוא שם את הרגל בדרך הנכונה, נכון שלא היה שינוי דרסטי אבל זה הלך לכיוון חיובי

אחמד טיבי:  אפשר היה לראות שמדובר באדם שכל כולו שקוע בנושא הזה

אחמד טיבי:  כך התייחסו אליו גם ראשי הרשויות וגם חברי הכנסת הערביים

אחמד טיבי:  היום אני לא כתובת, כפי שהיווה סגלוביץ׳

אחמד טיבי:  לכן עם קשר או בלי, יש עלייה במספר הנרצחים בחודשים האחרונים

אחמד טיבי:       נקודה נוספת היא נושא הכנופיות, הפשע המאורגן

אחמד טיבי:  יש אלימות שהיא חברתית והיא באחריות החברה, למשל - תלמיד שמרביץ לחברו בבית הספר, או שני שכנים שרבים על שייכות קרקע

אחמד טיבי:  כאן מדובר במחויבות חברתית והאחריות למנוע את זה או לפתור את זה היא של כולנו כחברה

אחמד טיבי:  רק אתמול הייתי בישוב איכסאל, ב-סולחה בין שתי משפחות

אחמד טיבי:  ואני מקווה שזה שם קץ לסיפור הזה ושזה לא יתפתח

אליהו (אלי) רביבו: אולי ה-סולחה זה פתרון שהוא רע לעתיד הרחוק?      

אחמד טיבי: לא, יש סולחות רבות

אחמד טיבי:  אגב מי שפגע, הרג ורצח נמצא בכלא

אחמד טיבי:  ולעיתים רבות המשטרה נמצאת בתמונה

אחמד טיבי:  אני זוכר שקיימתי סולחות בבית שלי, שלוש או ארבע פעמים, בין משפחות בטייבה, והן מחזיקות מעמד

אחמד טיבי:  מי שביצע רצח נמצא בכלא

אחמד טיבי:  עכשיו, הסוג השני של אלימות זה הפשע המאורגן, והאחריות למיגור ארגוני הפשיעה מוטלת על המדינה, אזרח לא יכול לטפל בפשע מאורגן

אחמד טיבי:  לאזרח אין את היכולת לעמוד מול זה ויש פחד שהוא מובן וטבעי

אחמד טיבי:       משטרת ישראל היא גוף חזק, אני יודע זאת כי כשהיא רוצה היא יכולה, וראינו לכך הוכחות: היא מיגרה את הפשיעה בנתניה, בבת ים, באשדוד, בנהריה

אליהו (אלי) רביבו: רצית להגיד בלוד אבל זה עדיין לא קורה

אחמד טיבי: עדיין לא

אחמד טיבי:  ולכן, אני יודע שיש לה את היכולות

אחמד טיבי:  אנחנו רוצים שהיכולות האלה, גם ברמה הטכנולוגית, והשר בר לב הצביע על היכולות האלה, ואף פעל יחד עם סגלוביץ׳

אחמד טיבי:  אבל יש רושם שהיחס בטיפול בין האזרח הערבי לאזרח היהודי הוא שונה ומפלה, גם בטיפול באזרח ערבי חי וגם בטיפול ברצח של אזרח ערבי

אחמד טיבי:  כבר אמרו קצינים בכירים בדימוס, שמדובר בחצר האחורית, שהם הורגים אחד את השני

אחמד טיבי:      בניגוד לחבר הכנסת רביבו, אני לא רוצה להגיד שבסכסוך הזה עלולים להיהרג גם יהודים, נהרגים בני אדם

אחמד טיבי:  לא חשוב לי אם יהודים או ערבים

אחמד טיבי:  צריך להפעיל את אותן אפשרויות ויכולות כדי לנסות - - -      

אליהו (אלי) רביבו: חבר הכנסת טיבי, זה לא מה שאמרתי

מיקי לוי: זה נכון, הוא חיזק אותך

אליהו (אלי) רביבו: הוא חיזק ואמר בני אדם

אליהו (אלי) רביבו:  ואני אומר שלצערי הממסד לאורך השנים משלים עם המציאות שאם נהרגים בני המגזר הערבי, אפשר לחיות עם זה ולעבור על זה לסדר היום, כי אם שבעה יהודים היו מחוסלים ברמת השרון, המדינה הייתה עומדת מלכת

אליהו (אלי) רביבו:  זה קרה בעיר אחת, בשמונה ימים, בלוד

אליהו (אלי) רביבו:  ואני מבקש לחלוק על דבריך רק בדבר אחד, לא שמעתי ממך, ולא מאף אחד אחר, את הצורך של מעורבות השב״כ בהתאמת החוק, כדי שהוא באמת יוכל להתערב בפשיעה הזו

אליהו (אלי) רביבו:  כי ככל הנראה, ״השמיכה קצרה״, מטרות - - -      

אחמד טיבי: תודה חבר הכנסת רביבו, התור שלך יגיע, אבל אני אתייחס גם לנקודה הזאת

אחמד טיבי:  אני מסכים שלוד היא מקרה מיוחד

אחמד טיבי:  בו יש מספר רב של מקרי רצח, ירי ופצועים

אחמד טיבי:  אגב לא הזכרנו את עניין הפצועים, אבל יש אנשים מספר פצועים גדול בהרבה ממספר הנרצחים, שמשאיר אנשים נכים וסובלים

אחמד טיבי:  לגבי השב״כ, בכירים במשטרה אמרו בכמה ראיונות, שחלק מראשי ארגוני הפשיעה, זוכים לחסינות מאנשי השב״כ

אחמד טיבי:  כך שתרומת השב״כ פה יכולה להיות בהסרת החסינות מאנשי הפשיעה האלה, כדי שהמשטרה תוכל לטפל בהם ולהעמיד אותם לדין, כפי שהיא מטפלת באדם ללא חסינות

מיקי לוי: תודה רבה חבר הכנסת טיבי

מיקי לוי:  חברת הכנסת גוטליב, בבקשה

טלי גוטליב: אני קודם כל רוצה לומר פה תודה למשטרת ישראל

טלי גוטליב:  דווקא בגלל שהייתי פליליסטית במשך 22 שנה, אני יודעת עד כמה קשה לפענח תיקים, עד כמה קשה לחקור ועד כמה מקשים עליכם עם כל הנסיבות מסביב, אם זה הסנגורים, כשאנחנו באמת לפעמים מעצימים ושמים זרקור על כל מה שאנחנו יודעים לשים עליו את הזרקור ואם זה בבתי המשפט עצמם

טלי גוטליב:       אז כשלעצמי, לו דעתי נשמעת אדוני היו״ר, וגם אתה יודע את זה משום שאתה מכיר את המשטרה, אני בעד לחזק את משטרת ישראל

טלי גוטליב:  כמובן שאני בעד שמירה על זכויות

טלי גוטליב:  ואני לא מקלה עליכם בחקיקה שאני אחוקק בתוך העניין הזה, אבל אני רוצה לחזק את משטרת ישראל

טלי גוטליב:  אני אומר את הדבר הבא: עם כל הכבוד, כשאנחנו דנים בנושא הפשיעה בחברה הערבית, אז זה הדיון, והיא לא דומה לפשיעה בחברה היהודית, כי היא נשענת בעיניי, קודם כל על פערי מנטליות ועל חוסר כבוד אמיתי למדינה ולרשויותיה השונות

טלי גוטליב:       כידוע, אני לא פוליטיקאית רגילה, ואני אומרת פה דברים שהם לא פוליטקלי קורקט, אבל הדברים הם מכוחם

טלי גוטליב:  אני לא מכלילה, אבל רק מצביעה על המקומות הבעייתיים, יש חוסר כבוד בלתי נתפס לפעמים, בקבוצות בחברה הערבית, למשטרה כמשטרה, לרשויות אכיפת החוק ולמדינה בכלל, בתוך המקום הזה, מישהו קרא לזה - ״ציר הברחה מצה״ל״, לא מדובר בציר הברחה, מדובר בציר גנבה

טלי גוטליב:  בעוונותיו ייצגתי בתיקים שקשורים לגניבת אמלח״ים, לגנוב נשק מצה״ל ואז לשאול ״איפה הרכב?״ זה בחלומות באספמיה

טלי גוטליב:  כי כשגונבים נשק מהצבא, לא עושים את זה ברכב עם מספר

טלי גוטליב:       המשטרה מפעילה עוקבים ותופסת כל מה שביכולתה ועושה עבודה מצוינת

טלי גוטליב:  אבל כדי שמשטרת ישראל תדע לעבוד, בואו לא נשכח את העבודות הבאות

טלי גוטליב:  כשאתם מדברים לדוגמה על ארגון פשע

טלי גוטליב:  כדי לפענח כל מה שקשור לארגון פשע, או למגר את זה, מה שכמעט בלתי אפשרי, אתם צריכים קודם כל אנשים שמשתפים פעולה עם משטרת ישראל

טלי גוטליב:  כדי לקבל שיתוף פעולה, משטרת ישראל צריכה להחזיק מידע על אדם ולתפוס אותו

טלי גוטליב:  זה דבר מאוד לא פשוט לביצוע בתוך החברה הערבית, כי החברה הערבית לא משתפת את משטרת ישראל במיידעים שעוזרים לפענח תיקים, בואו נשים את זה על השולחן

טלי גוטליב:       התלוננו כאן על שבעה מקרי רצח

טלי גוטליב:  זה לא משנה

טלי גוטליב:  זה נורא באחד וזה נורא באותה מידה בשבע, חיי אדם הם חיי אדם

טלי גוטליב:  אז בואו נזכיר את הדבר הבא: אי אפשר לפענח פשיעה בלי שיתוף פעולה, בלי הפעלת מודיעין מאוד רציני

טלי גוטליב:  ואם לא משתפים איתנו פעולה ולא מספרים לנו כלום, אז אי אפשר בחלל הריק לפענח רצח

טלי גוטליב:       ואני אומרת שוב, צריך לשים מצלמות ׳האח הגדול׳, בכל הערים הבעייתיות, שזה אומר, לא מצלמות שמותקנות ואז חברים בחברה הערבית מפרקים אותן, אלא מצלמות מרושתות בכל הערים והכפרים הבעייתיים, בכל מקום, תוך שכולם יודעים שבכל מקום יש מצלמות ובכל מקום בו תהיה פגיעה במצלמה, שוב להתקין מצלמה

טלי גוטליב:  כי רק ככה תצליחו להגיע למפגשים, ל-"היילכו שניים יחדיו בלתי אם נועדו״

טלי גוטליב:  רק ככה תצליחו להגיע לאנשים האלה

טלי גוטליב:       אל תבנו בשום צורה שהיא על שיטות חקירה רגילות

טלי גוטליב:  כי כרגיל, כשאדם מרביץ לאדם, בדרך כלל יהיה מי מהם שיגיע ויספר במשטרה - ״הוא הרביץ לי״, ובקבוצה הערבית, אני לא קוראת לזה חוסר אמון, זה פשוט יושב על אלמנטים הרבה יותר עמוקים של פערי חינוך

טלי גוטליב:  מצטערת לומר את זה, זה לא אותו הדבר ואם זה לא אותו הדבר, אז אני צריכה להפעיל כללי חקירה אחרים לשם איסוף מידע מודיעיני, או מידע שאני רואה, ככל שאני יכולה

טלי גוטליב:  מצלמות בכל מקום

טלי גוטליב:       האזנות, בהאזנות נפח, בהיתרים, שאני לא אומר אותם פה כי זה הכול בישיבות חסויות, אתם מבינים

אליהו (אלי) רביבו: את מתכוונת לתוכנית ׳עיר בטוחה׳, אותה התחילו ולא סיימו

אליהו (אלי) רביבו:  אני רק מדייק אותך

טלי גוטליב: אני לא מדברת על זה, כי יש דברים שהם תחת חיסיון אז אני לא יכולה להגיד אותם

טלי גוטליב:  אני מדברת איתך על סוגים של האזנות שאפשר לעשות ולו כדי לפענח פשיעה

טלי גוטליב:  דרך אגב כדי לעשות את הדבר הזה צריך לחוקק חוקים, ובאמצעותו אפשר להרחיב סמכויות כדי לאסוף מידע מדויק בזמן אמת, אחרת, לא תצליחו

טלי גוטליב:      הדבר הזה חוצה מפה פוליטית בעיניי, לא שמאל ולא ימין, זה לא משנה

טלי גוטליב:  צריך לקרוא לבעיה הזאת בשמה

טלי גוטליב:  העבריינות בחברה הערבית היא בעייתית

טלי גוטליב:  היא דורשת שינוי בחינוך

טלי גוטליב:  ובאופן עקרוני לדייק את חובתם ומסירותם לרשות אכיפת החוק, למשטרה ובכלל למדינה כמדינה, בלי לזלזל בה כל הזמן

טלי גוטליב:  אחרת מה זה משנה אם אני גונב נשק מצה״ל? כי מה זה צה״ל? זו עזות מצח שהיא בלתי נתפשת, ואלה מקרים על מקרים על מקרים

טלי גוטליב:       אנחנו כאן, כי חובתנו לעמוד מול הציבור ולבדוק שדברים אכן מתרחשים ונעשים

טלי גוטליב:  אנחנו יכולים בממשלה כממשלה, לאשר בתקציב תוספת שוטרים כפי שעשה בן גביר, תוספת של 6,000 שוטרים, לו יהי כן

טלי גוטליב:  אבל פה בעיניי כדי להילחם בזה, אתם צריכים להבין, בעיניי זה קודם כל לקוח

טלי גוטליב:       הוא קרא לי ׳Fake׳, אז אפרופו ׳Fake׳, קבלו את ה- ׳Fake׳ המציאותי לגמרי

טלי גוטליב:  אני מאמינה בעמדת כוח של המדינה כמדינה

טלי גוטליב:  המדינה צריכה לשלוח שוטרים חזקים עם סמכויות אל מול החברה הערבית, ולומר לה מבלי להתבייש, שאם לא ישתפו איתנו פעולה, אז שלא תהיה צפייה מאיתנו לשמור על ביטחונם, זאת האמת

טלי גוטליב:  וכן, להפעיל מנגנונים, שאני לא צריכה לומר אותם פה, כי אני לא יודעת אם זה מוקלט או משודר, אבל אתם יודעים בדיוק על מה אני מדברת, להפעיל אותם בצווים מתאימים, כדי שאפשר יהיה לאתר את מוקדי הסכסוכים

טלי גוטליב:  אפרופו ארגוני פשיעה כאלה ואחרים

טלי גוטליב:  משטרת ישראל יכולה לעזור למי שרוצה לקבל ממנה סיוע

טלי גוטליב:  זה הכול

מיקי לוי: יש לי רק בקשה אלייך, גם לרביבו אגב, תיקחו את החוקים, שחלקם מצוינים ו - - -     

טלי גוטליב: חלקם, אבל חלקם גם לא מתכתבים עם השיטה שצריך לחזק את השיטור כשיטור

מיקי לוי: רגע

מיקי לוי:  תנסו לעשות דין רציפות, הם עברו בקריאה ראשונה

מיקי לוי:      דבר שני, בהיותי קצין צעיר, רישַתּי את כל סמטאות העיר העתיקה ב-360 מצלמות, אני מזמין אותך ואת רביבו להתרשם, אדאג לתאם לכם את הביקור במרכז הבקרה והפיקוח

טלי גוטליב: אני מכירה, לכן צריך את זה בכל הערים הבעייתיות

מיקי לוי: האירועים ירדו לכלום, וגם אם קרה אירוע, לקח זמן קצר מאוד כדי ללכוד את המבצע

טלי גוטליב: זאת הדרך, אין דרך אחרת

מיקי לוי: לכו תתרשמו

אליהו (אלי) רביבו: אני רק מסב את תשומת ליבו של אדוני היושב ראש שכבר הוחלט על תוכנית ׳עיר בטוחה׳

טלי גוטליב: זה גרוש ורבע, אתה יודע מה זה להתקין מצלמה? עניין של גרושים, ברצינות

אליהו (אלי) רביבו: חברים זה חלק מתוכנית רחבה שהתחילו ליישם ועצרו אותה

מיקי לוי: לכו ל- ״מבט 2,000״ ותתרשמו

טלי גוטליב: בדיוק, אלמנט הרתעה

טלי גוטליב:  תודה רבה לך אדוני היו״ר

מיקי לוי: טוב, אני מבקש מחבר הכנסת ואליד אלהואשלה וחבר הכנסת אליהו רביבו, ראש העיר לוד איתנו על הקו ויש לו זמן קצר מאוד, אז אנחנו ניתן לו את רשות הדיבור ואתם מיד אחריו

מיקי לוי:  אדוני ראש העיר, בבקשה

יאיר רביבו: שלום לכם, אני פשוט אחרי לילה של אירועים חמורים מאוד, כאן בעיר לוד, לכן לא יכולתי להגיע, אני שומר לעצמי את הזכות להגיע מחר, לדיון בנושא הנשק, שמאוד חשוב לי לקדם

יאיר רביבו:  אני רוצה להתחיל מהשורה התחתונה, אנחנו מאוד קרובים למצב של ׳שומר חומות 2׳ בעיר לוד

יאיר רביבו:  העיר יושבת על חבית נפץ וכל גפרור קטן, כמו האירוע שקרה אתמול בחאוורה, עלול להצית פה את העיר

יאיר רביבו:       אנחנו אחרי שבעה נרצחים בשבועיים וחצי בעיר לוד, חמישה מהחברה הערבית ושתי נשים יהודיות שנרצחו מה שנקרא ׳בתוך המשפחה׳, אלה מקרים מצערים

יאיר רביבו:  אבל אני רוצה להתעסק בנושא שלנו, שהוא הפשיעה בחברה הערבית

יאיר רביבו:  הסטטיסטיקה של חודשים ינואר ופברואר, הולכת ללמד אותנו ששנת 2023, תהיה השנה הקשה והמרה ביותר של מקרי רצח בחברה הערבית

יאיר רביבו:       אם בשנים הקודמות הגענו ל-100 - 120 נרצחים בחברה הערבית, אז אני חושב שהשנה אנחנו נעבור כבר את ה-150 - 180 נרצחים

יאיר רביבו:  אני באמת לא מבין איך המדינה לא עומדת מלכת על דבר כזה

יאיר רביבו:  צר לי, ושמעתי את מה שאמרו אחי וחבר הכנסת טיבי, בגלל שמדובר בתפיסה ולפיה ערבי שהורג ערבי זה לא עניין שלנו

יאיר רביבו:  זה מצער אותי מאוד

יאיר רביבו:  אזרח הוא אזרח שלנו

יאיר רביבו:  ולא יכול להיות שבגלל שמדובר בסכסוכים פנים חברתיים, אז זה לא מעניין אותנו כמדינה

יאיר רביבו:      אי רוצה להגיד למדינה ולכולם, המצה הזה עומד לזלוג לכל יישובי הארץ

יאיר רביבו:  הפשיעה הערבית כבר לא מסתפקת בישובים הערביים ובערים המעורבות, הפרושים הערבים שיש להם כסף, בסדר גודל של מיליארדי שקלים, הולכים לקנות דירות במגדלי היוקרה בתל אביב, בשוהם ובמודיעין

יאיר רביבו:  ואני מאוד אשמח שזה יקרה

יאיר רביבו:  כי כנראה, רק כאשר זה יקרה שם, ורק כשהפשיעה תגיע לשם, יטפלו בזה ברצינות יתר

יאיר רביבו:       אני יודע את זה כי עובדה שכאשר הפשיעה היהודית הייתה בפריפריה החברתית והגיאוגרפית, אז לא התייחסו אליה

יאיר רביבו:  אבל כאשר היא הלכה וקנתה דירות במגדלי YOU בתל אביב, אז מיד עשו את מבצע 512

יאיר רביבו:  כי במגדלים האלה גרים מעצבי דעת הקהל בחברה, ולא בחצר האחורית

יאיר רביבו:       אני אומר לכם שוב, אני לוקח שנתיים אחורה - - -      

טלי גוטליב: 512 היו עדי מדינה, אדוני היו״ר, חשוב שיידעו

טלי גוטליב:  בלי עדי מדינה אי אפשר לפענח תיקים כאלה, אדוני יודע את זה

טלי גוטליב:  היו שם שלושה עדי מדינה

טלי גוטליב:  בוא תגייס לי עכשיו עד מדינה אחד מהחברה הערבית ואני הולכת לפרקליט המדינה ומגייסת לך ראיית סיוע, אי אפשר

טלי גוטליב:  בלי עדי מדינה אתם לא פותרים תיקים כאלה

טלי גוטליב:  אדוני ראש העיר, בכבוד כמובן

טלי גוטליב:  ותודה שהפקדת לנו את אחיך כאן בכנסת

יאיר רביבו: אני חייב להגיד לכם, יש לי דה ז׳ה וו

יאיר רביבו:  במרץ שנת 2021, דיברתי בכנסת וזעקתי ואמרתי שהולך לקרות משהו נורא בלוד

יאיר רביבו:  מיד ראש השב״כ והמפכ״ל היסו אותי ואמרו שאני מגזימן, ושסך הכול מדובר במלחמות בחברה הערבית

יאיר רביבו:  גם היום, כולם היסו אותי

יאיר רביבו:  שאלו מה הקשר שעליו אני מדבר בין הפשיעה בחברה הערבית לבין ׳שומר החומות׳? אני חושב שאין לכם מושג כמה הקשר פה הוא נפיץ

יאיר רביבו:       כאשר יש סכסוכים פנימיים בחברה הערבית, המתח בעיר עולה מדרגה, ואז מחכים לגורם, למשהו שיקרה במסגד ׳אל אקצה׳ או בחברון ואז הכול פה נדלק

יאיר רביבו:  זה קורה באותו האופן כמו בריב בין ילדים

יאיר רביבו:  כששני ילדים שרבים רוצים להפסיק את הריב אז הם יחפשו את התורן

יאיר רביבו:  ובהשאלה, הסכסוכים בחברה הערבית, עם אמצעי הנשק הרב שיש ברשותם, שעומד על כ- 400 אלף הנשקים לא חוקיים בחברה הערבית, הם מיד יכולים לכוון אותם אל החברה היהודית, כמו שקרה ב- ׳שומר החומות׳

יאיר רביבו:       אני אומר למדינה, האינטרס שלכם הוא להביא לפה הרבה יותר כוחות ועכשיו, כי אם לא תעשו את זה עכשיו, תצטרכו להביא לפה כוחות גדולים בהרבה כשיפרוץ פה שוב ׳שומר החומות׳

יאיר רביבו:  לכם כמחוקקים, אני רוצה להגיד שחבר הכנסת סגלוביץ׳ התחיל מהלך של צלילה פנימה לעומק הבעיה, ואני מברך אותו על זה

יאיר רביבו:  ואני מקווה מאוד שחברי הכנסת שנמצאים היום בקואליציה, כמו אחי ואחרים, ייקחו את החוקים וינסו להמשיך אותם

יאיר רביבו:       אבל צר לי להגיד, שאני רואה שכל החקיקה שהונחה בעברה ושמונחת היום, מותנית בשיקולים של מערכת המשפט

יאיר רביבו:  כתוב שם ששיקולים של בית המשפט עשויים להפחית את העונש

יאיר רביבו:  אני בא ואומר לשופטים היקרים, שהם הוכיחו את עצמם בצד השני של העניין, בדלת המסתובבת, במשך שנים

יאיר רביבו:  גם בחוק שהעבירה שרן השכל עם שר המשפטים דאז גדעון שער, שדיבר על רבע מהעונש, בדקתי את המספרים, ובשנה ורבע בה החוק הזה חוקק, אף אזרח לא נכנס לכלא לתקופה של רבע מהענישה

יאיר רביבו:  כולם שוחררו אחרי חודש חודשיים

טלי גוטליב: אדוני ראש העיר, על אילו עבירות אתה מדבר?      

יאיר רביבו: אני מדבר על סעיף 340 וסעיפי נשק אחרים שכתבו, שה- - -      

טלי גוטליב: אבל עובדתית זה לא נכון

טלי גוטליב:  מי שמורשע בהחזקת אמל״ח, מתחם הענישה עלה, למינימום 12 חודשים לכלי אחד, וזה אושר בעליון

טלי גוטליב:  אין כזה דבר חודש על החזקת אמל״ח

טלי גוטליב:  אדוני אתה יודע את זה

מיקי לוי: אין לו אפשרות לתת שם הקלה בעונש, אסור לו

יאיר רביבו: אם יש לך - - -          

טלי גוטליב: בדיוק, אין אפשרות כזו

טלי גוטליב:  אולי לא היו ראיות והרשיעו אותו בהקמת שאון

יאיר רביבו: טלי, תני לי בבקשה לסיים, גם ככה הזמן שלי לחוץ

טלי גוטליב: בסדר אבל אנחנו חייבים פה דיוק בעובדות כי זו ועדת ביקורת

יאיר רביבו: טלי, תני לי לסיים

יאיר רביבו:  מה שאני אומר זה שבכל עבירות הנשק, בהתחלה ירי בשטח מבונה - היה - - -      

טלי גוטליב: אדוני ראש העיר, אתה על השתק

יאיר רביבו: סליחה, עכשיו שומעים

יאיר רביבו:  מה שאני רוצה לומר, זה שיש הצעת חוק של יו״ר הקואליציה, אופיר כץ והיא של 10 שנים, לא פחות, על עבירות נשק, כששיקול דעת השופטים מתחיל מחמש שנים עד עשר

יאיר רביבו:  היום, הדלת המסתובבת גורמת לתסכול רב מאוד, גם בקרב המשטרה

יאיר רביבו:  שוטרים שעוצרים אזרחים ואחרי שבוע רואים אותם ברחוב יורים שוב

יאיר רביבו:  נשק שירה במערכה הראשונה זה נשק שירצח במערכה השנייה

יאיר רביבו:       לכן אני בא ואומר, תוכנית החומש בחברה הערבית, אליה התייחסתם, הדירה את הרשויות המעורבות מהתוכנית

יאיר רביבו:  לא יכול להיות שמתוך 80 רשויות ערביות שיש במדינת ישראל, לא ייקחו את חמש הרשויות המעורבות וייתנו להם את המשאבים

יאיר רביבו:  כי מצבם של הערבים ברשויות המעורבות, הוא קשה יותר ממצבם של הערבים באבו גוש או בעיר חזקה אחרת

יאיר רביבו:  בלוד יש 30 אלף אזרחים ערבים, אם זו הייתה עיר ערבית, היא הייתה העיר השמינית בגודלה ברשויות הערביות, לכן לא יכול להיות שהערבים ברשויות המעורבות יוצאו מהתוכנית

יאיר רביבו:       לסיכום, נושא החקיקה, אני מבקש את זה מהאופוזיציה והקואליציה ואף אמרתי את זה גם לראש הממשלה, אולי בנושא הרפורמה הדעות בעם חלוקות, אבל רפורמת המשילות יש הסכמה של כולם פה אחד

יאיר רביבו:  מחר אני מגיע לוועדה המשותפת לוועדת חוקה ולוועדה לביטחון לאומי, אני מתכוון לאסוף את כל הרעיונות שהיו בעבר ולגבש אותם על מנת להביא בליץ חקיקה, שיוכל לעבור כדי להצר על העבריינים: פעם אחת בנשק, פעם שנייה בנושא ההון השחור ופעם שלישית בחיזוק סמכויות של המשטרה בשילוב עם השב״כ שיוכל לסייע

יאיר רביבו:       נקודה אחרונה, אתה אדוני עשית בירושלים את ״מבט 2,000״, רצו לעשות את זה גם בלוד ובעכו

יאיר רביבו:  הקצו כ-100 מיליון שקלים, זה לא סכום קטן

יאיר רביבו:  אני מבקש שתקבלו הסבר מדוע הוויכוח שהיה בעבר בין משרד האוצר למשרד לביטחון פנים, עצר את התוכנית

יאיר רביבו:  הרי התחילו, הקימו את ה-חמ״ל במחוז מרכז כאן ברמלה, אבל לא התקינו שום מצלמה ברחוב

יאיר רביבו:  העיר העתיקה בלוד, שם קורים רוב אירועי הירי והרצח, לא הותקנה שם שום מצלמה

יאיר רביבו:  היחיד שמתקין מצלמות בינתיים זה אני

טלי גוטליב: גרוש ורבע עולה להתקין מצלמה

יאיר רביבו: טלי, זו לא מצלמה כמו בבית שלך

טלי גוטליב: אני מכירה את המצלמות האלו

מיקי לוי: טלי, אני מודיע לך שהכסף כבר קיים

טלי גוטליב: אז יאללה

מיקי לוי: תודה אדוני ראש העיר

מיקי לוי:  חלק מהדברים שדיברת עליהם זה הנושא של ׳שומר חומות׳, לכן אני אבקש ממך, מאחיך שהופך לחבר כנסת, מחברת הכנסת גוטליב, לבוא ולסייע בידי הוועדה הזו

מיקי לוי:  מזה חודשיים אנחנו מנסים לקיים דיון חשוב בנושא ׳שומר חומות׳, כשאתה החלק המרכזי

מיקי לוי:  אז בפעם הראשונה ביקשו ממני לדחות את זה בשבוע, אז דחיתי את זה בשבוע וחצי

טלי גוטליב: מי ביקש?     

מיקי לוי: השר

טלי גוטליב: כי צריך לאסוף מידע

מיקי לוי: אחר כך ביקשו ממני לדחות את זה בחודש וחצי, והנה שלחתי מכתב בו נתתי שני תאריכים לחודש וחצי, ושאלי אילו תאריכים נוחים למשטרת ישראל? כי השר לצורך העניין, לא היה באותם אירועים, אבל ירצה? יבוא

מיקי לוי:  הוא מוזמן

מיקי לוי:  לא קיבלנו שום נכוחות ושום תשובה, והפניתי גם את המכתב ליושב ראש הכנסת, ואמרתי שאם לא תהיה לי ברירה, אני אפעיל את הסמכות שלי להביא את המפכ״ל בצו כדי שייתן דין וחשבון לוועדה

טלי גוטליב: אבל זה ברור לך אדוני היו״ר, בתור מי שנמצאת לצידך בוועדת המשנה, אני יודעת שלעולם לא תעשה דבר שייפגע בביטחון מדינת ישראל

טלי גוטליב:  ברור לכם, שהתעסקות בכלל, בכל מה שקשור למבצעים באשר הם, אחנו ניזהר זהירות יתרה לומר אמירות מאוד קשות מהפה שלנו על התנהגות החברה הערבית בזמן לחימה, התנהגות שגורמת לנו לחשוב שאנחנו מוקפים באויבים מבית

טלי גוטליב:  לכן, צריך להיזהר מאוד לפני התעסקות בנושא הזה, מבלי לקבל קודם כל מידע מרשויות אכיפת החוק ומכוחות הביטחון באופן כולל

מיקי לוי: חברת הכנסת גוטליב, אני רוצה לומר לך משהו

מיקי לוי:  יש ביקורת הכי עבה ורצינית של משרד מבקר המדינה, שראיתי בשנים האחרונות, ואני נמצא בבניין הזה כבר 10 שנים

טלי גוטליב: ככה צריך

מיקי לוי: זו ביקורת גלויה, שפורסמה

מיקי לוי:  כל מה שאני רוצה זה לדון בה, לראות מה נעשה במשטרת ישראל, לאור ניסיון העבר להבין מה צריך לעשות, ולראות מה מדינת ישראל - - -      

טלי גוטליב: כשלעצמי, אני חושבת שכל אדם ערבי שלקח חלק באירועים האלה הוא פעיל טרור, וזה לא במישורים הפליליים, אבל מדובר בטרור מבית

טלי גוטליב:  זו תפיסתי

מיקי לוי: הבנתי אותך, אבל זה לא הסיפור

מיקי לוי:  אני מדבר על לבוא ולראות איך אני מבטיח שדברים כאלה לא ייקרו, להבטיח את חייהם מכל הצדדים, ברמה הלאומית

מיקי לוי:  יש דברים שהם לא פוליטיים, אולי תצליחי - - -      

טלי גוטליב: טרור זה פוליטי, הם עשו פה טרור

מיקי לוי: אבל אני לא דן בטרור

מיקי לוי:  יש את הוועדה המאוד חשובה של חבר הכנסת פוגל, שהיא תדון בזה

מיקי לוי:  אנחנו בוועדה הזאת אמורים לדון במה שמבקר המדינה בדק

טלי גוטליב: נכון

מיקי לוי: אם הבנת, אז אני מקווה שהצלחתי

מיקי לוי:  משטרת ישראל, בבקשה

נסיה יודיץ: שלום לכולם, שמי נסיה יודיץ, ואני מהמשרד לביטחון לאומי

נסיה יודיץ:  העברנו מצגת, אפשר להעלות אותה, אנחנו נציג עמדה משולבת יחד עם משטרת ישראל

נסיה יודיץ:  רציתי לומר שהאזנתי בקשב רב למה שנאמר בדוח המבקר, הנתונים שמופיעים בדוח, כפי שציינתם, גם ה-ממ״מ, מתייחסים לנתוני עבר, משנת 2019

נסיה יודיץ:  בנוסף התייחסתם לתהליכים שהתרחשו בשנה החולפת, אנחנו ננסה להתייחס במצגת ובדברים שלנו, לנתונים העדכניים ביותר שיש בידינו, מהרבעון השלישי של סוף השנה החולפת ואפילו מסוף השנה הזאת

נסיה יודיץ:       בהחלט ניתן לומר שהסוגיות שעלו בדוח הן סוגיות שמאוד רלוונטיות עבורנו וכמובן מעסיקות אותנו: סוגיית הירי, סוגיית האלימות החמורה והרצח בתוך כך, סוגיית הברחות האמל״ח וסוגיית השימוש באמצעים טכנולוגיים כאמצעי שובר שוויון, לאור האתגרים הרבים והייחודיים שנמצאים בתוך החברה הערבית

נסיה יודיץ:  אני גם אבקש להתייחס ולומר, שאנחנו מיישמים את החלטה 549 של הממשלה, לצמצום האלימות והפשיעה בחברה הערבית

נסיה יודיץ:       כרגע אנחנו עם כניסת הממשלה הנוכחית ועם השר הנוכחי, מביטים עם הפנים קדימה בשביל לבחון איך אפשר לבצע את הדברים בצורה טובה יותר

וליד אל-הואשלה: סליחה, החלטה 549 ממשיכה?      

נסיה יודיץ: נכון להיום אנחנו ממשיכים ביישום תהליכי העבודה והמנגנונים שמופיעים בתוך ההחלטה

נסיה יודיץ:  כמובן שהכול ייעשה בהתאם למדיניות השר ולדברים שייאמרו על ידו

נסיה יודיץ:  גם כחלק ממעגלי התכנון, כלומר, סיימנו שנה, שנת 2022, וכעת אנחנו מבצעים הפקת לקחים, גם דנו על כך בוועדה לביטחון לאומי של חבר הכנסת פוגל, הכול על מנת לראות איך אנחנו מצליחים לעשות את הדברים בצורה משופרת

נסיה יודיץ:       ניתנה כאן התייחסות לתהליכים של המשטרה ולתהליכים משולבים

נסיה יודיץ:  אז כמובן שכאשר אנחנו מדברים על נושא הפשיעה בחברה הערבית, אנחנו לא מדברים רק על משטרת ישראל, שהגיעה לכאן עם נציגות מכובדת וגם כן תוכל להתייחס באופן ממוקד לרכיבים ספציפיים ממהלכים שמבוצעים כיום

נסיה יודיץ:  אך בנוסף למשטרה מדובר גם על הרשות הלאומית להגנה על עדים, כפי שדובר כאן על הצורך להגנה על עדים והרשות הלאומית לביטחון קהילתי, שלא נמצאת כאן כרגע אבל גם הם רלוונטיים, וזה בתוך עולם הביטחון לאומי

נסיה יודיץ:       לצד זאת, יש לנו גם שותפים משמעותיים: משרד ראש הממשלה, שגם הנציגים שלהם נמצאים כאן כגורם מתכלל לכל החלטה 549, משרד המשפטים כגורם אכיפה וכמובן צה״ל, בהיבטים של הברחות אמל״ח

נסיה יודיץ:      אני אתייחס לדברים מלמעלה, מבלי לפרוט את ההחלטה והדברים, אבל כן אפשר לומר שבהחלטה 549 נעשתה עבודה בשלושה צירים מרכזיים והם: א׳ - סוגיות החקיקה, יתרונות וחסרונות

נסיה יודיץ:  ב׳ - חיזוק תחנות ומערכים מיוחדים: המספר שעליו דיברו זה 800 תקנים, לאחר מכן נעשתה החלטת המשך להחלטה 549, שבמסגרתה ניתנו עוד 11 תקנים לעיר רמלה

נסיה יודיץ:  החלטת ההמשך הזו התמקדה בערים מעורבות

נסיה יודיץ:  חשוב לומר שהחלטה 549 התייחסה לכל החברה הערבית, אבל עם זאת, ניתנה התייחסות לשתי ערים מעורבות, לוד ועכו, בהיבטים של חיזוק המערך הטכנולוגי

נסיה יודיץ:  אדוני יושב הראש, דיברת על ״מבט 2,000״, אז בעצם ישנה חשיבה על איך לבצע את ׳עיר בטוחה׳, שזה מודל ששואב חשיבה מ-״מבט 2,000״, גם בערים הללו, ובהמשך נעדכן לגבי סטטוס הביצוע והאתגרים שקיימים

נסיה יודיץ:       ג׳ - המענה הקהילתי המשלים: בטווח בין האכיפה למענה הקהילתי, אנחנו נראה הקמה של יחידות לשיטור עירוני בישובים ערביים וגם פעילות של הרשות הלאומית לביטחון קהילתי, שתפקידה הוא לשמש גורם מטווח בהיבטים של מניעת אלימות בישובים הערביים, ולהפעיל מודל שנקרא - ׳מודל יישובי׳ בישובים אלה

נסיה יודיץ:       אחרי שעיינו, וכולנו מכירים את היטב את הדוח שפורסם ואת המסקנות והממצאים, ניסינו להתמקד בסוגיות, בממצאים ובהמלצות המרכזיות כפי שעלו מהדוח

נסיה יודיץ:  דבר ראשון, אתייחס לסוגייה שבה נאמר שבתוכנית החומש לשנים הבאות יש מקום לבצע עבודת מטה, אז כפי שציינתי קודם - - -      

מיקי לוי: אבל חלפו כבר שישה חודשים מאז שהיא התקבלה

נסיה יודיץ: נכון

מיקי לוי: אז מה עשינו? שאל מקודם חבר הכנסת ואליד אלהואשלה האם ההחלטה ממשיכה, אז לא רק שהיא ממשיכה אבל לא עשו כלום

מיקי לוי:  תגידו לי, האם אנחנו צריכים להמתין עוד 16 חודשים?      

נסיה יודיץ: אני לא בטוחה שאפשר לומר שהיא לא יושמה, אני גם מופתעת מהאמירה הזאת

מיקי לוי: אז אני אתקן, לא בוצעה כפי שהיה בתכנון

מיקי לוי:  עברו 16 חודשים

נסיה יודיץ: אני יכולה לומר מה כן נעשה בתכנון, ואולי אנחנו גם יכולים - - -      

מיקי לוי: תכנון זה נחמד

נסיה יודיץ: לא, אני יכולה לדבר שנייה על מה שיושם

מיקי לוי: בבקשה

נסיה יודיץ: פורסמו 811 תקנים, מתוכם אנחנו נמצאים ברבעון שלוש על כ- 78% איוש

נסיה יודיץ:  הוקמו אכ״לים, שזה מדורי אכיפה כלכלית, ששם אנחנו רואים שאחוז האיוש גבוה יותר

נסיה יודיץ:  חוזקו תחנות, לפי החלטת הממשלה שאמרה שהרצון הוא פחות להתמקד בהקמה של תחנות חדשות, תחנה אחת הוקמה ב-׳שגב שלום׳, וגם אז זו הייתה הסבה של נקודה לתחנה

נסיה יודיץ:       אנחנו מטילים את מירב המשקל על חיזוק התחנות הקיימות, וגם שם אנחנו נראה 78% איוש

נסיה יודיץ:  אתייחס באופן ספציפי להפעלת מודל ׳עיר בטוחה׳

נסיה יודיץ:  בעיר לוד בהחלט היו אתגרים גדולים, שלא הצליחו להתמודד איתם במלואם בשנה החולפת, יחד עם זאת, בעיר עכו כן נעשתה התקדמות משמעותית והמערך מופעל

נסיה יודיץ:       אם אנחנו צופים לשנת 2023, אז כפי שציינתי, אנחנו מבצעים הפקת לקחים וסיכום של השנה החולפת ל- 549, וצועדים עם הפנים קדימה כנגזרת ממדיניות השר

נסיה יודיץ:  לגבי שיח עם נציגי החברה הערבית, אז אפשר להתייחס ל-׳מודל היישובי׳, שהוגדר ב- 549 לרשות הלאומית לביטחון קהילתי, וגם ליחידות לשיטור עירוני בישובים הללו, כאשר שתיים כבר הוקמו

נסיה יודיץ:       בנושא של הברחות אמל״ח דרך גבול ירדן וקו התפר: כן הוקמו שתי פלגות, אחת במג״ב איו״ש ת״פ צהל, השנייה בצאלים

נסיה יודיץ:  בנוסף הוקם חמ״ל אמל״ח משותף יחד עם צה״ל

נסיה יודיץ:  המשטרה הקצתה שישה תקנים לטובת החמ״ל הזה

נסיה יודיץ:  ניתן מענה ייעודי באמצעות יחידת אתגר

נסיה יודיץ:       בהיבטי חקיקה, ניתנה התייחסות ספציפית בדוח המבקר לסוגיית ה- ׳Air soft׳, זה נושא שעלה מקודם

מיקי לוי: יש לי בקשה אלייך, מכיוון שיובל ריכז את כל הנושא בחטיבה שלו, אז מה שנעשה עד עכשיו אם תוכלו לתמצת את זה במכתב מתכלל ולהעביר לו, כי אני בשיח מולו

מיקי לוי:  בבקשה

יובל חיו: אם אפשר רק לשאול, הרי החלטת הממשלה היא החלטה מערכתית, אנחנו מדברים שם על המשרד לביטחון פנים, משפטים, רווחה, חינוך, משרד הפנים, כלכלה ותעשיית צה״ל, וביסוד העסק הזה צריך להיות גם איזה שהוא צוות מתכלל, אני רוצה לדעת אם הצוות הזה התכנס עד היום, כ- 16 חודשים לאחר ההחלטה?      

נסיה יודיץ: בהחלט, אז אני גם אתייחס ואראה אם חבריי מהמשטרה ירצו להשלים את הדברים

יובל חיו: אפשר לומר בוודאות שבלי הצוות הזה שצריך לחבר - - -      

נסיה יודיץ: הצוות התכנס

נסיה יודיץ:  בהמשך להחלטת הממשלה וכחלק מתהליכים שוטפים, יש צוות משותף למשרד המשפטים עם המשרד לביטחון לאומי, שהתכנס שלוש או ארבע פעמים בשנה החולפת

יובל חיו: הצוות הכולל?      

נסיה יודיץ: הצוות שמתכלל בין כל המשרדים

נסיה יודיץ:  גם וגם

נסיה יודיץ:  הצוות של משרד המשפטים, התכנס בהובלת האני ואקד ממשרד המשפטים וסמנכ״לית בכירה, לאשכול ארגון, תכנון, תקצוב ובקרה במשרד לביטחון לאומי

נסיה יודיץ:  במקביל, נעשים התהליכים הרציפים של משרד רוה״מ, גם היום יש דיון בהקשר הזה, מלאכי, אם תרצה להשלים

מלאכי חסדאי: אם תרצו ארחיב אחרי זה, אבל באופן כללי משרד ראש הממשלה מרכז את התוכנית כולה, את כל האלמנטים שלה

מלאכי חסדאי:  נסיה והמשטרה מייצגים פה את אלמנט האכיפה, נקרא לזה ״אגרוף ברזל״, ואת מה שהיה כ- ״מסלול בטוח״, אבל נהיה לחלקים אינהרנטיים של התוכנית, שזה הנושא של אכיפה משולבת

מלאכי חסדאי:  אבל יש פה עוד הרבה אלמנטים ואנחנו מרכזים את זה

מלאכי חסדאי:      יש ועדה בין משרדית שמתכנסת כל כמה חודשים, כמדומני עד כה התכנסו לארבעה או חמישה מפגשים

מלאכי חסדאי:  ויש ״שולחנות משנה״, לכל אחד מנושאי המשנה

וליד אל-הואשלה: מתי התכנסו בפעם האחרונה?      

מלאכי חסדאי: יש ״שולחן משנה״ של הוועדה, שמתכנס ברגעים אלה

מיקי לוי: לא המשנה, אלא - - -      

מלאכי חסדאי: ועדת ההיגוי התכנסה בדצמבר

מלאכי חסדאי:  זה אחת לשלושה או ארבעה חודשים

מיקי לוי: אפשר לקבל מסמך מתכלל של כל מה שאמרתם שיישלח ליובל בבקשה?      

נסיה יודיץ: בטח, בשמחה

נסיה יודיץ:  אנחנו נשמח להיות איתך בקשר ישיר, לקבל דיוקים למה שאתם מעוניינים ואנחנו נהיה בקשר

מיקי לוי: ועם עותק לוועדה

נסיה יודיץ: בוודאי

נסיה יודיץ:  גם הוועדה לביטחון לאומי מכוונת בדיון הבא לדעתי לאותם מקומות, ואנחנו נעביר מסמך שיוכל לשמש את שתי הוועדות

מלאכי חסדאי: יובל, לי יש קובץ Excel, שמרכז את הכול בהתאם לכל התוכניות ולאיפה הן עומדות

מלאכי חסדאי:  אני יכול להעלות את זה בשקף קטן אבל ב- Excel זה הרבה יותר מפורט

מיקי לוי: תודה רבה

נסיה יודיץ: אני אשמח אם אפשר יהיה לתת למשטרת ישראל להתייחס, אחר כך אפשר יהיה לתת התייחסויות פרטניות יותר, בהיבטים הטכנולוגיים

מיקי לוי: אני אעביר את רשות הדיבור למשטרה, ואחר כך לחברי הכנסת, ואם יש מישהי מהאורחות שרוצה להגיד משהו שעל ליבה, אנחנו נשמח לתת לכן את רשות הדיבור

רידא ג׳אבר: אדוני אני אשמח לדבר אחרי שהמשטרה תדבר, אני מהחברה הערבית

מיקי לוי: אתה תדבר וגם הן ידברו, אני שומר על זכותן

מיקי לוי:  משטרת ישראל, בבקשה

יגאל עזרא: צהרים טובים לכולם, שמי יגאל, אני סגן ראש אגף סי״ף במשטרת ישראל

יגאל עזרא:  אני חושב שחובה לשמוע את הנשים שנמצאות כאן

יגאל עזרא:  אני חושב שמפכ״ל המשטרה, רב ניצב יעקב שבתאי, ראה מיד עם כניסתו לתפקיד, את חשיבות הנושא של הפשיעה בחברה הערבית כיעד מספר אחד של משטרת ישראל

יגאל עזרא:  לכך גם הוקצו המשאבים והקשב הארגוני

יגאל עזרא:       הייתי גם שותף פעיל בדוח מבקר המדינה בנושא האמל״ח

יגאל עזרא:  אני חושב שהדוח הוא נכון, מקיף, ממצה ומצביע על הנקודות בהן אנחנו צריכים להתחזק

יגאל עזרא:  אני רוצה לדבר על העשייה של משטרת ישראל

יגאל עזרא:  קשה לי לדבר על מספרים של אירועי הרצח בחברה הערבית, כי כל רצח הוא כבר אחד יותר מידי

יגאל עזרא:  אבל נכון שבשנת 2022, נרשמה ירידה משמעותית במספר מקרי הרצח, אך היא עדיין לא מספיקה

קריאה: מה זה משמעותית?      

יגאל עזרא: של 17% ירידה באירועים

יגאל עזרא:  עדיין אנחנו לא נמצאים במקום בו אנחנו רוצים להיות

יגאל עזרא:  לא מבחינת הגשת כתבי אישום ולא מבחינת פיענוח של התיקים האלה

יגאל עזרא:  אני כן חושב שהפריסה שלנו בשטח, שהתגובה שלנו לאירועים, ודיברנו על האירוע המצער של שלושה נרצחים ב-24 שעות האחרונות

יגאל עזרא:  משטרת ישראל סיכלה 76 אירועי רצח במהלך השנה וחצי האחרונות, עם נוכחות, בולטות ותגובה בזמן אמת

יגאל עזרא:  גם כחלק מתוכנית עבודה, שלכל רצח כזה יש יחידה אחראית שנמצאת ב-Front של האירוע וגם בגלל הקצאה של כוחות ומשאבים בתוך הישובים האלה

יגאל עזרא:      כשאני מדבר על סיכול של אירוע רצח אז זה לא מדובר בללכת ולעשות - ׳נו נו נו׳, אלא בתפיסה של החולייה

יגאל עזרא:  גם בבענה, עם רכב עוקב, עם מטען חבלה ברכב של משפחה אחרת, ושנייה לפני לחיצה על כפתור המשטרה מבצעת את המעצר ומסכלת את האירוע

יגאל עזרא:  וכמו שאמרתי, אנחנו מנינו בשנה וחצי האחרונות 76 אירועים כאלה

יגאל עזרא:  בנושא של ארגוני הפשיעה - - -      

מיקי לוי: 76 אירועים?     

יגאל עזרא: 76 אירועים בהם עצרנו חוליות רגע לפני ביצוע הרצח

קריאה: סיכול זה יפה מאוד

יגאל עזרא: אני חושב שזה הערך המוסף של השנתיים האחרונות

יגאל עזרא:  הודות לשינויים, לפריסה ולהכוונה של מפכ״ל המשטרה, שרואה במלחמה בפשיעה בחברה הערבית, כיעד מספר אחד של משטרת ישראל

יגאל עזרא:  אני רוצה לדבר גם על נושא מאוד משמעותי והוא ארגוני הפשיעה

יגאל עזרא:  אני כבר 30 שנה חווה את משטרת ישראל בציר של החברה הערבית אל מול ארגוני הפשיעה, ארגוני הפשיעה הערביים, אותם אנחנו מציינים מעל כל במה: חרירי, ג׳רושי ואבו לטיף

יגאל עזרא:  הם נמצאים בפרונט של ארגוני הפשיעה, ומשפיעים על פשיעת הביניים ועל פשיעת הרחוב

יגאל עזרא:       אני חושב שהאירועים האחרונים של ימ״ר צפון, עם המעצר של ראשי ארגון אבו לטיף, נמצא בפעילות מאוד חכמה ומאוד יסודית, ואני מסכים עם חברת הכנסת לגבי הראיות, שהיום נמצאות בפתח, ואני מקווה שאנשים בסופו של דבר באמת יישבו מאחורי סורג ובריח

יגאל עזרא:  ארגון חרירי וארגון ג׳רושי, ראשי הארגונים כבר נמצאים מאחורי סורג ובריח

יגאל עזרא:  יש עבודה מאוד אינטנסיבית סביב הנושא של סחיטת דמי חסות ובכלל בנושא של ארגוני הפשיעה, ואנחנו נמצאים במקום אחר, גם של ימ״ר מרכז וגם של יחב״ל, היחידה המרכזית

יגאל עזרא:       אני חושב שהעבודה סביב ארגוני הפשיעה נוגעת גם בנושא של הברחות אמל״ח

יגאל עזרא:  נכון שהסטיגמה ומה שנשמע ברחוב, מה שהיה נכון גם במשך שנים, שמרבית הנשק בחברה הערבית מגיע מהצבא

יגאל עזרא:  בשנים האחרונות, ואפשר לראות את זה גם בפתיחת התיקים, אנחנו מזהים מגמה, לפיה רוב הנשקים של החברה הערבית מגיעים מגבול לבנון ומגבול ירדן, נכון שעדיין גניבת כדורים והדברים שמשמשים את הנשק בנקודה הקצה מגיעים גם מהצבא

יגאל עזרא:      הגענו להישג של 40 סיכולים של הברחות אמל״ח מהגבולות האלה, באמצעות יחידת גבול לבנות ויחידת גבול ירדן שכרגע בהקמה

יגאל עזרא:  מדובר בסדר גודל של אלפי כלי נשק שהגיעו משם: אקדחים, רובים ואמצעי חבלה

יגאל עזרא:  אני חושב שזה ה- ״שובר שוויון לייבוש הביצה״

יגאל עזרא:  לצד זה, בשנתיים האחרונות תפסנו כ- 5,000 כלי נשק

יגאל עזרא:       אם נמשיך במיקוד העשייה בנשקים, לא בתיקי חקירה, עם עלייה של 36% בהגשה של כתבי אישום ומעצרים עד תום ההליכים בעבירות אמל״ח, אם נמשיך במגמה הזו, בשיתוף פעולה עם צה״ל והשב״כ לסיכול מעבדות של ייצור נשק בשטחים, יחד אנחנו נצליח להשפיע בנקודת זמן גם על אירועי האלימות, גם על אירועי הרצח וגם על אירועי הירי ברחובות

יגאל עזרא:       במשך השנים הוקמו גם על ידי מב״ן וגם על ידי אגף סי״ף, 16 תחנות משטרה שנמצאות בתוך היישובים הערביים

יגאל עזרא:  נכון שהן הוקמו עם הסתה של כוחות מתחנות אחרות, אבל ברגע שאנחנו מצמצים את הפריסה ומתמקדים בתוך יישובים שאנחנו קוראים להם ׳יישובים אדומים׳, אנחנו רואים את ההשפעה

יגאל עזרא:  חיזקנו את התחנות האלו בכוח אדם, לא מספיק, אבל כדי להקים את התחנה היינו חייבים את הפריסה הראשונית, והיום אנחנו נמצאים במספרים אחרים ובתוצאות עסקיות הרבה יותר טובות בתוך היישובים שאותם הגדרנו

יגאל עזרא:       הנושא של כשירות תרבותית, גם הדוח התייחס לסוגיה הזו, אני חושב שמדובר בנושא חשוב מאוד ואנחנו באגף סי״ף גם מקימים מגמה של החברה הערבית בתוך המכללה, שתתייחס לנושא גם בציר הגנרי וגם בציר הרוחבי בתוך החברה הערבית, כדי לתת להם כלים להתמודד טוב יותר בנושא הזה

יגאל עזרא:       אנחנו נמצאים בשנים האחרונות במגמת עלייה מאוד משמעותית, של עשרות אחוזים, בנושא גיוס של שוטרים מוסלמים דרוזים ונוצרים לכוחות משטרת ישראל

יגאל עזרא:  מדובר בכלי שמוכיח את עצמו, אנחנו מתעסקים באיתור וגיוס ולאחר מכן שימור וביטוח של השוטר הערבי במשטרת ישראל

יגאל עזרא:  אני חושב שזה חלק משמעותי באמון הציבור בארגון

יגאל עזרא:       הנושא האחרון שאני רוצה לדבר עליו זה נושא השיתוף של הציבור

יגאל עזרא:  אנחנו נמצאים במגמה של שינוי בשנים האחרונות במשטרה

יגאל עזרא:  אם לפני כן חשבנו שהידע נמצא אצלנו במשטרה, אז היום אנחנו נמצאים בלמידה ובשכלול היכולות של המשטרה בשיתוף הציבור

יגאל עזרא:  יש לנו ועדות מייעצות למפקדי התחנה, פורום חשיבה ארצי, אנחנו חיים את הלכי הרוח ברשתות החברתיות ומגיבים אליהם בהתאם

יגאל עזרא:       אנחנו נמצאים במודל חדש, של בחינת תחנות משטרה לא על פי תפיסות נשקים והגשות כתבי אישום, אלא על פי סקרי ציבור

יגאל עזרא:  איך הציבור רואה את פעילות התחנה בהתמודדות מול פשיעה בחברה הערבית, ואנחנו רואים פלא, אמון הציבור עולה

יגאל עזרא:  והשילוב של הדברים יחד, של בניית אמון הציבור יחד עם פעילות המשטרה, מוכיחים את עצמם

יגאל עזרא:       אנחנו נמצאים במודל ׳רשתי׳, ביישובים שהגדרנו כ- ׳יישובים אדומים׳, אנחנו עושים מאמצים על מנת לשקף בתוך הרשתות החברתיות את העשייה המשטרתית

יגאל עזרא:  בסקר שאותו ערכנו הבנו שרק 16% מתוך החברה הערבית באמת מכירים את העשייה המשטרתית, וגם זה נוגע בבניית אמון הציבור ובחשיפה

יגאל עזרא:  לצד זה, גם מתאמצים לדעת איפה ישנן בעיות, מה מפריע לציבור ואיך אנחנו יכולים להגיב

יגאל עזרא:       אנחנו נמצאים בראשית הדרך, מפכ״ל המשטרה נמצא בתפקידו רק שנתיים, ואני חושב שהעשייה המשותפת של המשרד לביטחון פנים עם כלל משרדי הממשלה האחרים היא חשובה ונעשית בצורה הרבה יותר טובה ויעילה

יגאל עזרא:  אנחנו חברים כמעט בכל הצוותים, מתכנסים, עובדים, מציגים נתונים ומסגלים גם תפיסות חדשות

יגאל עזרא:       אם אנחנו כמשטרה נדאג לחזק את השורות שלנו – פחות בעניין תקציבים לארגון שלדעתי יש לו מספיק, כמובן שתמיד יש לאן להתעצם, גם מבחינת טכנולוגיות והכול – אבל אני מדבר על שיפור משכורות השוטרים, חיזוק עבודת המשטרה וחיזוק שיתוף הציבור בעשייה, אנחנו נראה עם הזמן תוצאות ושינוי חיובי ומשמעותי

מיקי לוי: תודה רבה

מיקי לוי:  חבר הכנסת ואליד אלהואשלה, בבקשה

וליד אל-הואשלה: תודה אדוני היושב ראש, אני אדבר בקצרה כי יש לי הצבעה בוועדת כספים

וליד אל-הואשלה:  אין ספק שבחודשיים הראשונים של השנה, אנחנו רואים עליית מדרגה באלימות בחברה הערבית

וליד אל-הואשלה:  26 נרצחים, עוד שלושה נרצחים ב- 24 השעות האחרונות

וליד אל-הואשלה:  אנחנו בכל יום סופרים עוד ועוד נרצחים בחברה הערבית, הדבר הזה לא מתקבל על הדעת

וליד אל-הואשלה:  לא יכול להיות

וליד אל-הואשלה:  למדינה יש את היכולות לטפל בזה

וליד אל-הואשלה:  משנת 2003, אנחנו יום יום סופרים עוד ועוד נרצחים והמספרים רק גדלים משנה לשנה

וליד אל-הואשלה:       הגיע הזמן לשנות את המדיניות

וליד אל-הואשלה:  אנחנו רואים בשנה האחרונה שהייתה ירידה במקרי הרצח בחברה הערבית

וליד אל-הואשלה:  אם אני עוזב את המקרים של החודשיים האחרונים, ומתייחס לשנת 2022, הייתה ירידה של 16% במקרי הרצח בחברה הערבית

וליד אל-הואשלה:  אנחנו רוצים שמגמת הירידה הזו תימשך

וליד אל-הואשלה:  שהמשטרה תיכנס בכל הכוח בטיפול בארגוני הפשיעה

וליד אל-הואשלה:  אנחנו מאבדים משפחות שלמות, הצעירים שלנו מתים, יש כל כך הרבה מקרי ירי ברחובות ביישובים הערביים, ובכוחה של המדינה והמשטרה לשנות את המצב הזה

וליד אל-הואשלה:      ברשות הפלסטינית, על כל מיליון איש יש עשרה נרצחים, כך גם בירדן, ואין להם את המשאבים שיש למשטרת ישראל

וליד אל-הואשלה:  בנוגע לתוכנית 549, אני לא קיבלתי תשובה נחרצת מהמשרד לביטחון לאומי בנושא הזה, לכן אשמח אם נציגת המשרד תוכל לצאת לטלפן ולעשות בדיקה נוספת לגבי התוכנית

וליד אל-הואשלה:  ראינו שהממשלה אישרה את ה- 30 מיליארד שקלים לחברה הערבית, אבל לא ראינו התייחסות מהממשלה לגבי תוכנית 549

וליד אל-הואשלה:  תודה

מיקי לוי: אבל היא אמרה שכן בעיקרון

מלאכי חסדאי: הכול ממשיך כסדרו

מיקי לוי: מה אתה רוצה? הממשלה הקודמת נתנו, והממשלה הזאת לקחו את אותה תוכנית ועשו Copy, רק אומרים אחרת

מלאכי חסדאי: גם צריך להבחין בין תוכנית 549 לתוכנית 550, כשאומרים - 30 מיליארד שקלים

מלאכי חסדאי:  הסכום הזה מתייחס לתוכנית 550, זו תוכנית החומש לפיתוח חברתי כלכלי בחברה הערבית, ותוכנית 549, זו תוכנית לטיפול בפשיעה ובאלימות בחברה הערבית, תקציבה הוא 2

מלאכי חסדאי: 49 מיליארד שקלים, וגם היא ממשיכה

מלאכי חסדאי:  הכול ממשיך, כולל תוכנית נוספת של הבדואים בדרום

נסיה יודיץ: אולי נגיד שנכון לעת הזאת, ההחלטה מיושמת ואנחנו נפעל בהתאם למדיניות הממשלה והשר כדי לבחון איך אנחנו ממשיכים ומה הם כיווני הפעולה להמשך

מיקי לוי: הנה, ישבת בסבלנות וקיבלת תשובה חד משמעית

וליד אל-הואשלה: אוקיי, תודה

מיקי לוי: בבקשה, כן

יאסר חוג'יראת: אוקיי, כבוד היושב ראש, בין תוכנית לתוכנית של הממשלה הקודמת לממשלה שממשיכה, בינתיים במציאות, בחודשיים הראשונים של השנה, אנחנו ממשיכים לספור את מספר קורבנות הבנים שלנו

יאסר חוג'יראת:  אנחנו כחברה, משלמים את המחיר

יאסר חוג'יראת:  כל נושא האלימות והרצח בחברה הערבית, לפי דעתי זה אחד הנושאים החשובים ביותר, שמאיים על הקיום של כולנו כחברה

יאסר חוג'יראת:       אחד הדברים שאני רוצה לשלול, כפי שהתייחס חברי ואליד אלהואשלה, גם ברשות הפלסטינית וגם בירדן

יאסר חוג'יראת:  לכן בדבריך, סגן ראש אגף סי״ף, כשאתה מדבר על הקשר תרבותי, אנחנו פוסלים את זה

יאסר חוג'יראת:  זו תופעה של אלימות ששורשה במשפחות הפשע בחברה הערבית, והמשטרה צריכה לטפל בזה כפי שטיפלה בערים היהודית

יאסר חוג'יראת:  כולנו היינו עדים לפני עשר שנים, כשהיו ארגוני פשיעה גדולים בערים היהודיות ואחרי שעשיתם את המהלך, לדעתי אחד הדברים שקרו זה שנוצרו שיתופי פעולה בין משפחות הפשע בחברה היהודית והערבית, והמוקד פשוט עבר אל היישובים הערביים

יאסר חוג'יראת:      לכן הגיע הזמן לקחת את הנושא הזה בשיא הרצינות, לשים אותו בעדיפות ראשונה ולהתחיל לפעול

יאסר חוג'יראת:  חלק מהתוכניות שקיימות, ומדברים בהן על הרבה כסף, אבל לפי דעתי זה לא מגיע לרמה שהמשטרה בשגרה, ביום יום, תעשה את העבודה שלה ותספק את הביטחון האישי לאנשים

יאסר חוג'יראת:       אחד הדברים הגדולים ביותר שמסכנים את הביטחון האישי שלנו ושל ילדינו, ושל כל כלל החברה, זה הנשק הבלתי חוקי

יאסר חוג'יראת:  והגיע הזמן לפעול

יאסר חוג'יראת:  לפחות בתוכניות הקיימות, שתהיה תוכנית מפורטת על האופן בו אוספים את הנשק בחברה הערבית

יאסר חוג'יראת:  כי הקלות בה משיגים נשק והקלות בה משתמשים בו, הן המהוות עיקר האיום על החברה הערבית

יאסר חוג'יראת:       המשטרה חייבת להפעיל אכיפת יתר, להקים עוד ועוד תחנות שיטור, בייחוד בחברה הבדואית בנגב, שזה הוא תפקידן היחידי

יאסר חוג'יראת:  כל התוכניות שהיו, כל התקציבים, מקימים עוד ועוד יחידות, אבל אני כאזרח לא מרגיש את זה ביישוב שלי

יאסר חוג'יראת:  מרגישים את זה בעיקר בנגב, בהריסת הבתים הלא חוקיים ובמה שקורה תחת משילות שהיא רחוקה מהמציאות

יאסר חוג'יראת:  תודה רבה

מיקי לוי: תודה רבה

מיקי לוי:  גברתי אני מבקש ממך סליחה, אני רוצה לתת קודם את רשות הדיבור לאבי רבני, נציג צה״לֹ, ואחר כך לך

מיקי לוי:  בבקשה

אתי לבני: צהרים טובים יושב ראש הוועדה וכל הנוכחים

אתי לבני:  אז בהמשך להתייחסויות שעלו קודם, אז אנחנו בצה״ל, כחלק מהצוות של האמל״ח הבלתי חוקי, בהובלת ראש האגף למדיניות פנים שנמצא פה איתנו, עוסקים בכלל תחומי העיסוק שהוצגו פה, לרבות הברחות מהגבול המזרחי, שאפשר לראות פה את העלייה המשמעותית בהיקף הסיכולים של ההברחות ופריטי האמל״ח שנתפסו

אתי לבני:  כולל סוגיית המעברים, וחיזוק האיכפה, הפיקוח והבקרה בין המעברים, בין איו״ש לישראל

אתי לבני:       בהתייחס לסוגייה של הגנת המכונות בצה״ל והגניבות מבסיסי צה״ל השונים, אז כן, יש ירידה משמעותית של קרוב ל- 50% בגניבות אמל״ח מבסיסי צה״ל בהשוואה לשנת 2018 ועד שנת 2022

אתי לבני:  יש יחידה משותפת שהוקמה, של צה״ל, משטרה צבאית, משטרה צבאית חוקרת יחד עם משטרת ישראל, שנותנת מענה לכל הסוגיות המודיעיניות

אתי לבני:       צה״ל השלים עד כה כ- 95% מיגון בכלל מחסני האמל״ח של צה״ל

אתי לבני:  עד סוף החציון הנוכחי אנחנו אמורים לסיים את כלל מרכיבי הביטחון השונים, ואפשר לראות שבאמת יש קשב, אמצעים ובקרה, לכלל תחומי העיסוק של הגנת המחנות, גם במעברים השונים וגם במחסני הנשק השונים

אתי לבני:  עד כאן, תודה

מיקי לוי: תודה רבה

עמית אבירם: כבוד היושב ראש, עמית אבירם, המטה לביטחון לאומי

עמית אבירם:  אם אפשר להוסיף בהקשר של האמל״ח

מיקי לוי: בבקשה

מיקי לוי:  שתי דקות

עמית אבירם: הזמנתם אותי, אז אני רוצה לומר את דבריי

עמית אבירם:  המטה לביטחון לאומי, למעשה הוטל עליו, במסגרת החלטת ממשלה 852, עוד בשנת 2021, להקים צוות בין משרדי שיטפל בסוגיית האמל״ח הבלתי חוקי, ולאחר מכן גם בהחלטה 549, המל״ל כתב יחד עם הגופים האחרים את הפרק שעוסק באמל״ח הבלתי חוקי, והוטל עליו לעקוב אחר יישום כל המרכיבים של ההתמודדות עם האמל״ח הבלתי חוקי

עמית אבירם:       בעקרון, הצוות הזה שעובד למעשה כבר משנת 2021 עם כלל הגופים הרלוונטיים במדינה שעוסקים בסוגיית האמל״ח הבלתי חוקי, טיפל בכמה וכמה נושאים וממשיך לטפל בהם גם בימים אלה

עמית אבירם:  הדבר המרכזי זה הבחרות האמל״ח בגבול המזרחי, גבול ירדן, כפי שנאמר פה על ידי תת ניצב יגאל עזרא, מקור האמל״ח הבלתי חוקי העיקרי שנכנס למדינת ישראל הוא גבול ירדן

עמית אבירם:       יש איזו תפיסה שאומרת שעיקר הנשק מגיע מצה״ל, זו תפיסה לא נכונה

עמית אבירם:  העיקר זה מגבול ירדן וקצת גם מגבול לבנון

עמית אבירם:  אז למעשה בשנתיים האחרונות, נעשה שינוי משמעותי ביותר, באופן הפעולה של צה״ל ושל יתר הגופים הביטחוניים בגבול ירדן

עמית אבירם:  הוא כלל בניין כוח איסופי, מודיעיני, שינוי אופן הפעולה המבצעי ושינוי ועליית מדרגה משמעותית מאוד בשיתוף הפעולה הבין ארגוני בין שלושת הגופים שעוסקים בתחום הזה

עמית אבירם:      גם המשטרה שהקימה יחידה, הקצתה סד״כ לנושא הזה בגבול ירדן, וכל הדברים האלה הביאו לשינוי דרמטי ולעלייה משמעותית בהיקף סיכולי הברחות האמל״ח בגבול ירדן

עמית אבירם:  השת״פ הבין ארגוני גם הוא נכנס ל-Mode אחר לגמרי ממה שהיה בעבר, כולל הקמת חמ״לים משותפים לצבא, למשטרה ולשירות הביטחון הכללי

עמית אבירם:  כל הנושא של טיפול בכלי הנשק המוסבים, בדגש על ה- ׳Air soft׳, הוכן: א׳ - נעצר הייבוא של ה- ׳Air soft׳, באמצעות צו שרק לאחרונה, לפני כמה שבועות, חודש שוב לחצי שנה

עמית אבירם:  ב׳ - הוכן החוק שכרגע ממתין כדי שנשלים את החקיקה שלו

עמית אבירם:       גם בנושא של העברת האמל״ח במעברים הפנימיים, בנושא הזה, אגף ׳רמים׳, שזה האגף במשרד הביטחון שמטפל במעברים, אימץ נהלים חדשים שהביאו לשיפור ביכולת לאתר חלקי אמל״ח שמוברחים במעברים האלה

עמית אבירם:  עדיין יש פה פערים שצריך לטפל בהם, אבל גם פה נעשו דברים

עמית אבירם:  וכמובן, כפי שאמר נציג צה״ל, בכל הנושא של גניבות נשק מבסיסי צה״ל, חלה התקדמות משמעותית מאוד, והמספרים ירדו מאוד

עמית אבירם:  בשנה שעברה, לדעתי רק 20 כלי נשק אבדו או נגנבו לצה״ל בסך הכול

עמית אבירם:       בעיית גניבת התחמושת עדיין קיימת, אבל גם בנושא הזה יש מהלכים מאוד משמעותיים של הצבא, שהובלו על ידי הפיקוד הבכיר ביותר, במטרה לטפל בבעיה הזו

עמית אבירם:  אז זה המכלול של הטיפול בנושא הטיפול באמל״ח הבלתי חוקי

עמית אבירם:  שהוא נושא בלתי נפרד גם מהדוח של מבקר המדינה, אבל גם מההתמודדות הכוללות עם הפשיעה והאלימות בחברה הערבית

עמית אבירם:  עד כאן

מיקי לוי: אחר כך ארצה לשאול אותך שאלה באוזן, לא לפרוטוקול, אז תבוא אליי בבקשה בסיום הדיון

עמית אבירם: בסדר

מיקי לוי: בבקשה גברתי, סאפה חמזה, רק תציגי את עצמך בשביל הפרוטוקול

ספא חמזה חמאיסי: שלום, שמי ספא חמזה, תושבת כפר כנא, אני עובדת סוציאלית בתחום של נוער וצעירים ובמיצוי זכויות, ואני סטודנטית לתואר שני באוניברסיטת תל אביב במסלול שינוי מדיניות

ספא חמזה חמאיסי:  אני רציתי להתייחס כתושבת כפר כנא לקשר שקיים בין מצוקה כלכלית לבין הפשיעה במגזר שלנו

ספא חמזה חמאיסי:  אחרי העבודה עם הצעירים בכפר, אני מוצאת שרוב הצעירים הולכים לעבודה בשוק האפור בגלל המצוקה הכלכלית, שאחת הסיבות לה היא תעסוקה לא נגישה במגזר הערבי

ספא חמזה חמאיסי:      הבעיה היא שהפשיעה במגזר הערבי הפכה לעוד ויכוח פוליטי

ספא חמזה חמאיסי:  למרות כל השינוי וכל המהלכים שנעשים ולמרות שיש ירידה באחוזי הפשיעה, עדיין זה מרגיש שזה מתקרב אלינו, מרגישה את זה קרוב אליי

ספא חמזה חמאיסי:  עברו לא הרבה חודשים מאז שנערה צעירה נהרגה מכדור תועה כשהיא הייתה בתוך הבית, ישנה במיטתה

ספא חמזה חמאיסי:  בכל לילה יש יריות ואנחנו מחכים בפחד לראות למי זה יגיע הפעם

ספא חמזה חמאיסי:  מתי אנחנו נהיה הבאים בתור?      לכן אנחנו צריכים התערבות יותר ויותר עמוקה

ספא חמזה חמאיסי:  להשקיע יותר כספים, יותר כוח, יותר משאבים יותר שיתופי פעולה בכדי להפסיק את המצב הזה, אני מבינה שלהפסיק זה כנראה מאוד קשה, אז לפחות להפחית אם זה רק מה שאפשר

ספא חמזה חמאיסי:  זה מה שרציתי להתייחס אליו

ספא חמזה חמאיסי:  כי אנחנו חיים בפחד וחווים את זה יום יום

מיקי לוי: תודה רבה לך

מיקי לוי:  אני רוצה לומר לך שלפחות בשנה ושמונה חודשים שחלפו זה לא היה פוליטי

מיקי לוי:  אני מקווה שזה לא היה פוליטי

מיקי לוי:  כי כפי שאמרתי בתחילת דבריי, הנושא הזה הוא מעל לכל פוליטיקה, הוא שייך לחברה הישראלית והחברה הערבית היא חלק מהחברה הישראלית, לא הולכים לשום מקום

מיקי לוי:  אז אנחנו ננסה לפתור את זה

מיקי לוי:       גברת סונדס מאחמיד, בבקשה, קצר וקולע

סונדס מאחמיד: שמי סונדס מאחמיד, אני עובדת סוציאלית קהילתית, מאום אל פאחם

סונדס מאחמיד:  עושה תואר שני בעבודה סוציאלית במסלול שינוי מדיניות ומיצוי זכויות

סונדס מאחמיד:  אני רוצה להתייחס לנושא של יחסי אמון, שדיבר עליהם נציג המשטרה

סונדס מאחמיד:  בשנת 2021 יצאנו להפגנת נגד האלימות באום אל פאחם, וכל מה שקיבלנו בזמן הזה זה עוד ועוד דיכוי מצד כוחות המשטרה

סונדס מאחמיד:       נכנסו לאום אל פאחם כוחות משטרה עצומים, הרביצו לצעירים

סונדס מאחמיד:  לא קיבלנו את היחס שאמורים קבל כשיש הפגנה

סונדס מאחמיד:  באנו להפגין נגד אלימות, אלימות שהורגת את המשפחות שלנו, יש כל כך הרבה נרצחים מאום אל פחם

סונדס מאחמיד:  לכן כשמדברים על אמון, אז אין כזה, ואני מדברת בשם עצמי, אני פחות מרגישה שהמשטרה יכולה להגן עליי במידה ואני אקלע לאיזה שהוא מקרה

סונדס מאחמיד:  זהו

מיקי לוי: תודה רבה

מיקי לוי:  אני לא יודע מה היה באותן הפגנות, לא אני פיקדתי עליהן, אבל מדינת ישראל עדיין, אני מקווה, היא מדינה דמוקרטית ויש בה חופש מחאה שהוא חוק יסוד

מיקי לוי:  אני לא יודע מה קרה שם, אולי הם יוכלו להשיב

מיקי לוי:  עמותת ׳יוזמות אברהם׳, בבקשה

נועה מימוני: אז בוקר טוב, שמי נועה מימוני, אני עובדת בעמותת ׳יוזמות אברהם׳, שפועלת לשילוב ושוויון בין יהודים וערבים

נועה מימוני:  אנחנו במשך שנים מנהלים מעקב אחרי הקורבנות של התופעה הזאת, ואני רוצה לתת את תמונת המצב העדכנית

נועה מימוני:  בשנת 2023, אנחנו מדברים על 26 אזרחים ואזרחיות ערבים שקיפחו את חייהם, מתוכם 24 אזרחים ישראלים ושניים שאינם אזרחים

נועה מימוני:       24 נורו למוות, תשעה היו בני פחות מ- 30, אחד הוא קורבן של אירוע שקרה בשנה שעברה ורק ביממה האחרונה כמו שעלה כאן, שלושה נוספים נהרגו

נועה מימוני:  אתן את ההשוואה, שעד לתאריך המקביל אשתקד, קיפחו את חייהם כ- 15 קורבנות

נועה מימוני:  בחודשיים האחרונים אנחנו רואים עלייה מזעזעת, זה מפחיד

נועה מימוני:       כמו שנאמר כאן, הקורבנות הם לא רק מי שקיפחו את חייהם, אלא גם פצועים, נכים, הלומים, חרדים, וגם אזרחים שומרי חוק שצריכים ללכת לישון בלילה, להשכיב את ילדיהם לישון לקולות של ירי, שכמו שהיא אמרה כאן, כבר התרגלו אליהם

נועה מימוני:  זה לא מצב שהוא סביר

נועה מימוני:       אנחנו ממליצים על יישום מהיר ומלא של תוכנית 549, שכמו שאמרו כאן, ואמרו נכון, אפשר לעשות את זה רק בתיאום ובהידברות עם ראשי הרשויות והמנהיגות הערבית

נועה מימוני:  זה לא יעבוד אחרת

נועה מימוני:  אנחנו מנהלים מעקב אחרי יישום התוכנית וכך נמשיך, ואנחנו מקווים שזה יקרה בהקדם בצורה טובה ויעילה

נועה מימוני:  תודה רבה

מיקי לוי: תודה רבה לך

מיקי לוי:  בבקשה, אדוני

רידא ג׳אבר: שמי רידא ג׳אבר, אני עורך דין ומנהל מרכז אמאן - המרכז הערבי לחברה בטוחה

רידא ג׳אבר:  זה כבר יותר מעשר שנים שאני מגיע לכנסת ופעיל בתחום הזה, גם בעמותת ׳יוזמות אברהם׳ וגם בעניין של שיטור בחברות משוסעות

רידא ג׳אבר:  בסך הכול, מאז ימיו של המפכ״ל דנינו, של אלשיך ועד עכשיו, אני רואה מצגות, שבאמת מדובר במצגת יפה ומראים בה ביצועים מרשימים, אבל אז אני חוזר ליישוב שלי, ואתה נוכח לראות שיש מספרים גבוהים יותר בכל הנתונים

רידא ג׳אבר:       מספרים גבוהים יותר של החזקת כלי נשק, יותר הריגות, יותר וונדליזם, יותר יריות ברחוב

רידא ג׳אבר:  אני רוצה להתייחס לנתון שכמעט ועבר בשקט, מתוך המצגת של מבקר המדינה או של ה-ממ״מ, יש יותר מ-10 אלפים פניות של נשים שמתקשרים למשטרה כדי לדווח על ירי

רידא ג׳אבר:  מתוך ה-10 אלפים פניות, בכמה מקרים המשטרה באמת טיפלה? זה שורש הבעיה

רידא ג׳אבר:       התושב בטייבה או בנצרת, מתקשר לבקש את עזרת המשטרה כי הוא זקוק לסיוע

רידא ג׳אבר:  בין אם מישהו מציק לו, מישהו דורש ממנו דמי חסות או כל דבר אחר

רידא ג׳אבר:  הוא לא מקבל את המענה מהמשטרה

רידא ג׳אבר:  אני מדבר ממקום ודאי, ויגאל יודע את זה, כי אנחנו שלחנו אנשים להתלונן במשטרה, והמשטרה לא מגיבה כמו שצריך

רידא ג׳אבר:  לכן התחושה הציבורית בחברה הערבית, היא שגם אם אתה פונה למשטרה אתה לא מקבל מענה, מה שמביא אזרחים רבים לפנות לגורמים עבריינים

רידא ג׳אבר:      לכן הבעיה היא עמוקה

רידא ג׳אבר:  בניגוד למה שאומרת חברת הכנסת גוטליב, לא מדובר בבעיה של מנטליות בחברה הערבית, אלא בעיה של מנטליות של המשטרה

רידא ג׳אבר:  באופן עמוק

רידא ג׳אבר:  שלא בטוח שהיא מוכנה להפעיל שיטור בתוך החברה הערבית ולתת מענה לאזרחים, מבעיה קטנה עד בעיה גדולה

רידא ג׳אבר:  כי הדברים הקטנים משתוללים ברחוב לידי רצח והמשטרה בכלל לא נמצאת בסביבה כדי למנוע את זה

רידא ג׳אבר:       אם אתה מסתכל על הנתונים שבמצגת, אז מדובר בגן עדן, המצב מעולה אני כבר ממהר לחזור לטייבה

רידא ג׳אבר:  אבל בערב, אני שומע כל כך הרבה יריות ונזכר שוב שזה לא המצב

רידא ג׳אבר:  פעם הייתי מתקשר למשטרה אל היום אני כבר לא עושה את זה

רידא ג׳אבר:  אין לי אמון, יש לי אפס אמון, שתלונה שתגיע למשטרה אכן תטופל

רידא ג׳אבר:  אם המשטרה לא תשכיל לספק מענה משטרתי הולם ביישובים הערביים, אז הפשע פשוט יישאר ברחובות

מיקי לוי: תודה

מיקי לוי:  יגאל, אתה רוצה אולי להגיד משהו?     

יגאל עזרא: ראשית, עם תחושות אי אפשר להתווכח

יגאל עזרא:  אני מכיר את חברי רידא שנים רבות, וגם הייתה לנו אינטראקציה משותפת בעבודה וקביעת תוכניות עבודה

יגאל עזרא:  משטרת ישראל, הכפילה אם לא שילשה, את כוחה בתוך היישובים הערביים במשך השנים

יגאל עזרא:  נכון שיש קושי בהתמודדות עם האירועים שם

יגאל עזרא:       אבל אני חושב שאם נסתכל על הנתונים דווקא בטייבה, אנחנו נראה צניחה משמעות בנתוני הפשיעה לאורך השנים

יגאל עזרא:  עם פעילות אינטנסיבית, עם חלוקה מחדש של קשב, של תחנה רק לערים טייבה וקלנסואה, ולכל לכל המשולש שנמצא שם

יגאל עזרא:       אמרתי את זה בהתחלה, אני חושב שהדרך שלנו ארוכה

יגאל עזרא:  אבל יחד עם זאת, אנחנו נמצאים בשלבים מתקדמים של עשייה והבנה, תוך התייחסות לנושא של רב תרבותיות

יגאל עזרא:  כי זו לא שאלה של - ״איך אנחנו נתמודד עם הפשיעה בחברה הערבית?״, אלא יצירת הכרות עמוקה של החברה על מנת שיוכלו לטפל באותם אזרחים נורמטיביים בצורה טובה יותר ולא בציר של הפשיעה

רידא ג׳אבר: אדוני, אני שמעתי את הסיפור הזה על תחילת הדרך גם לפני עשר שנים

רידא ג׳אבר:  שמעתי את המפכ״ל אומר: ״תנו לנו שנה-שנתיים כדי לפטור את זה״

מיקי לוי: אבל אתה לא יכול להגיד שלא נעשה דבר

רידא ג׳אבר: נעשה

רידא ג׳אבר:  אבל קצב התקדמות הפשיעה מואץ בהרבה מקצב התקדמות המשטרה

רידא ג׳אבר:  ולכן כאשר אתה משקיע 10% כשהפשיעה מתקדמת ב- 50%, אז הפער שנוצר לאורך שנים הוא כל כך אדיר

מיקי לוי: אני אגיד משהו לחבריי ממשטרת ישראל, כשכל מפקדי התחנות וקציני החקירות יגיעו מהחברה הערבית, וכאשר 90% מהשוטרים יהיו מהחברה הערבית, ההבנה של התרבות ושל שיתוף הפעולה, תהיה אחרת לחלוטין

מיקי לוי:  כשהייתי מ״פ צעיר, וזרקו מאיזה שהוא בניין מה שזרקו ובאתי בלילה להיכנס, הסגן שלי שם עליי את היד ואמר לי: ״אל תיכנס, כי זה חדר של נשים

מיקי לוי: ״ זו תרבות שאני לא מבין אותה, רק אז הבנתי את זה

מיקי לוי:       ואני כרגע מדבר בכובע הקודם קודם קודם שלי, אבל זאת צריכה להיות השאיפה

יגאל עזרא: אם אפשר, אדוני יושב הראש

יגאל עזרא:  בשנתיים האחרונות יש שבעה שוטרים מוסלמים שעונדים על כתפיהם דרגות קצונה, יש חמישה שנמצאים בקורס קצינים ועוד 16 שממתינים לצאת לקורס קצינים

יגאל עזרא:  מצד הגיוס של שוטרים מהחברה הערבית, גם השימור וגם הפיתוח, נעשה בצורה טובה יותר, ולכן אנחנו רואים גם את המספרים

מיקי לוי: טוב, זה הכיוון

רידא ג׳אבר: אדוני, בארצות הברית, יש כל כך הרבה שוטרים שחורים ועדיין רמת השיטור כלפי המיעוט השחור היא נמוכה מאוד

רידא ג׳אבר:  העניין הוא לא ב- Diversity, אלא במנטליות של השיטור באופן העמוק ביותר

מיקי לוי: אבל אני חושב, שברגע שמפקד התחנה יהיה מישהו שמבין את התרבות והשפה, יחול שיפור שיוביל לשינוי מדיניות

רידא ג׳אבר: אם השר שעומד בראש, אומר שהמשטרה צריכה להתעמת עם האזרחים בחברה, ולא לטפל בה בצורה אזרחית, אז ברור לנו למה הפער נשאר

מיקי לוי: ראה זה פלא, הפעם, מבלי שלובשי המדים ישמעו, אני מסכים איתך

מיקי לוי:  חיאם קעאדן, בבקשה אדוני

מיקי לוי:  בקצרה

חיאם קעאדן: שלום לכולם, שמי חיאם קעאדן, אני סמנכ״ל מרכז השלטון המקומי לענייני החברה הערבית

חיאם קעאדן:  אני רוצה לספר לכם סיפור קטן, לפני כמה ימים שמעתי על תפיסה של נער בן 16 עם נשק

חיאם קעאדן:  לקחו אותו לחקירה בתחנת המשטרה, וכעבור שעה הוא שאל את החוקר: ״מתי משחררים אותי הביתה?״, והתחיל הבחור הצעיר להתווכח עם החוקר שהוא צעיר ושאסור לו להחזיק אותו בכלל

חיאם קעאדן:       הסיפור הזה יכול לשקף למשטרה ולמדינה, את נקודת המבט של הצעירים בחברה הערבית, את התפיסה שלהם, שמושרשת בם כל כך עמוק משום שזה מה שהם רואים כבר 16 ו-20 שנה

חיאם קעאדן:  הם הפנימו שנשק זה דבר לגיטימי, שאפשר להסתובב עם זה ושהמשטרה טועה

חיאם קעאדן:  הוא לא רואה בזה בכלל משהו לא חוקי ומסוכן שבו הוא מחזיק

חיאם קעאדן:  וזאת נורה אדומה

חיאם קעאדן:       אדוני היושב ראש, אני כבר 13 שנים פוקד את הישיבות האלו ובמבחן התוצאה, אנחנו עומדים על 100 הרוגים כל שנה

חיאם קעאדן:  צריך לבדוק את הדברים ולהבין באמת את הבעיה ועומקה

חיאם קעאדן:  איפה הבעיה? למה כל שנה יש 100 הרוגים? איפה הפגם? מי לא עובד? אי אפשר ככה, תקציבים ותוכניות זה יופי ובסדר, אבל במבחן התוצאה, אתמול בלילה לפני שניים נרצחו היום התעוררתי בבוקר, עוד רצח בבענה

מיקי לוי: אני שומע את מה שאתה אומר

מיקי לוי:  אבל זה לא הכול באחריות המשטרה

חיאם קעאדן: סליחה, זו בעיה של מדינת ישראל ובאחריותה לטפל בה, זו לא בעיה רק של החברה הערבית

מיקי לוי: אני מסכים

מיקי לוי:  אבל כן יש לכם חלק

מיקי לוי:  יש חלק לחברה הערבית, למשטרה, לשוק העבודה, לרווחה, אף אחד לא יכול לצאת כאן נקי מהאצבע המאשימה

מיקי לוי:  אף אחד מאיתנו, כולל אותנו, המחוקקים

חיאם קעאדן: כולנו אחראים

חיאם קעאדן:  אבל המדינה היא האמא והאבא של כולנו והיא זו שצריכה לטפל בבעיות האלו

מיקי לוי: לכן אני אומר שאני עדיין שם את מבטחי, אולי, בעקבות הביקורת של מבקר המדינה, באותה ועדת מנכ״לים שאמורה לתכלל את כל הפעולות

מיקי לוי:  פעולה אחת לבד לא תצליח

מיקי לוי:  אם הם רק יוסיפו עוד - 800 שוטרים זה לא יעבוד, כמו שהיא אמרה כאן קודם, שהיא לא מרגישה את זה וזה גם מה שאת אומר

מיקי לוי:       לכן זו עבודה מתכללת של הרווחה, היא גם הזכירה את שוק העבודה, של החברה הערבית ומוביליה, של הרווחה במדינת ישראל, של מערכת החינוך, של צה״ל , של המשטרה

מיקי לוי:  זה איזה שהוא מארג מתכלל שאם הוא לא יעבוד, אנחנו לא נפתור את הבעיה

חיאם קעאדן: אדוני אני רוצה להוסיף עוד דבר אחד

חיאם קעאדן:  אנחנו במרכז השלטון המקומי, שלחנו סדרת מכתבים בנושאים של טיפול בפשיעה, של החמרת הענישה לעשרות שנים ו - - -      

מיקי לוי: זה מגיע, אבל זה נעצר בגלל חילופי הממשלות

חיאם קעאדן: אבל זה כבר שמונה שנים

מיקי לוי: שמעת כאן את מה שאמר סגלוביץ׳ לחברים מהקואליציה של היום, שזה עבר כבר בקריאה ראשונה ושימשיכו, אני פה לא יכול , אין בכוחי מהמעמד הזה - - -      

חיאם קעאדן: בוועדה לביטחון לאומי, יושב ראש הוועדה הבטיח לו, אני הייתי בישיבה, לפני שבוע או 10 ימים, הייתה ישיבה באולם שפרינצק, והוא הבטיח לו שאני אקדם את הכול, אני מקווה שזה ייצא לפועל

מיקי לוי: בואו נשמע אותו, אחרי מה שהוא אמר היום בבוקר

מיקי לוי:  אם זה פוליטי, אל תשמעו

מיקי לוי:  משרד ראש הממשלה, בבקשה

מלאכי חסדאי: תודה רבה, אני אשמח אם תעלו את המצגת, יש לי שני שקפים קצרים אז אני לא אבזבז הרבה מזמנכם

מלאכי חסדאי:  אני פשוט מרגיש מכמה מהדוברים, כולל מחברי הכנסת, שיש איזה חוסר הבנה לאיך נראית תוכנית 549, מעבר לסוגייה של האכיפה

מלאכי חסדאי:       לתוכנית יש בעצם ארבעה חלקים א׳ - תוכנית של אכיפה משולבת: שזה גם - ׳מסלול בטוח׳

מלאכי חסדאי:  ושלושה חלקים שהם מניעה רכה, שאמורים לתת את כל התשתיות החברתיות לכל האנשים שנמצאים באזורי קצה, בסכנת התדרדרות

מלאכי חסדאי:  ב׳ - ״הגברת נוכחות ומשילות וחיזוק מנגנונים קהילתיים

מלאכי חסדאי: ״ מדבר על שיתוף פעולה בין משטרה לקהילה לדוגמה: מרכזי גישור, נקודות שיטור עירוני ודברים ששייכים יותר למישור המקומי

מלאכי חסדאי:       ג׳ - מענים לבני נוער בסיכון ומענים חינוכיים: סיפור הקשר בין חינוך ונוער

מלאכי חסדאי:  אנחנו פועלים בסוגייה הזאת במלוא הכוח, מדובר בסוגייה של מניעה, בעבודה מול נוער קצה, במצוי בסכנת נשירה

מלאכי חסדאי:  ד׳ - טיפול בחסרי מעש, ושיקום של עבריינים ומכורים: הנושא של חסרי מעש הוא חשוב מאוד, עם פוטנציאל התדרדרות גבוה, הם הראשונים שמגויסים לעבודה כחיילים בארגוני פשיעה

מלאכי חסדאי:  כ- 30% מאוכלוסיית חסרי המעש, הם בגילאי 17 עד 24

מלאכי חסדאי:  לכן זה חשוב כל כך ואנחנו עובדים על זה

מלאכי חסדאי:       אז זו היא תמונה רחבה של איך נראית התוכנית

מלאכי חסדאי:  כשאנשים שואלים: ״למה לא נוגעים בדברים אחרים שהם לא משטרה?״ אז זה לא נכון

מלאכי חסדאי:  את הדברים האלה אנחנו מתכללים

מלאכי חסדאי:  שלושת הנושאים התחתונים, הם בעצם ״שולחנות המשנה״, בהם נגעתי קודם

מיקי לוי: אדוני עורך הדין, רידא ג׳אבר, דווקא מה שהוא אומר, מראה על כל התכלול

רידא ג׳אבר: אני הייתי מעורב בזה ומכיר את הנושא הזה מצוין

מיקי לוי: אז אולי תהיה אתו בקשר?     

מלאכי חסדאי: נפגשנו

מיקי לוי: 100%, תודה

רידא ג׳אבר: אבל תודה שתת לי את רשות הדיבור

מיקי לוי: גם התרשמנו, לא סתם

רידא ג׳אבר: תודה רבה

מלאכי חסדאי: אז כאמור, יש שולחן לכל אחד מהנושאים האלה, בשביל למקד את המאמץ לא רק על ידי ועדת ההיגוי, שמורכבת מבכירים בעיקרה, אלא של גורמים שיותר מחוברים לשטח, ושיתופי פעולה

מלאכי חסדאי:  אנחנו, כמשרדי הממשלה, לא מסתפקים רק בגופים שקשורים ישירות להחלטת הממשלה, אלא סביב השולחנות שלנו יושבים כל השותפים שנוגעים לכל אחד מהנושאים האלה

מלאכי חסדאי:       בין אם הם כתובים בהחלטת הממשלה ובין אם לאו

מלאכי חסדאי:  לדוגמה, נציגי ועד ראשי רשויות ערביות, נציגי תוכנית 550, מתוך הבנה שמניעת אלימות נוגעת גם לתשתיות יותר עמוקות וארוכות טווח, בהן מטפלת תוכנית 550, וכל שותף שאנחנו רואים לנכון כמי שיכול לעזור לנו ליצור תמונה שלמה, מדויקת וטובה

מלאכי חסדאי:       כתבתי משמאל למטה את המודל היישובי, שמתייחס להתמודדות ברמת היישוב, של התוכנית הזאת באופן אינדיבידואלי

מלאכי חסדאי:  שילוב של המענים התוספתיים במסגרת החלטת הממשלה, ביחד עם הכוחות שיש בכל יישוב

מלאכי חסדאי:  כלומר, ישנה איזו שהיא מתודולוגיית עבודה שאנחנו מנחילים ליישובים, בדיוק עשינו עכשיו סיורים בכל הישובים כדי להתרשם מהאופן בו עובדים הדברים, בחלק מהיישובים זה כבר רץ ובחלק טיפה פחות

מלאכי חסדאי:       הכוונה היא בעצם שכל יישוב יוכל להתמודד עם תופעות של הפרות סדר, אני כמובן לא מדבר על איזו ציפייה מכפר להתמודד עם ארגוני פשיעה, או עם פשיעה חמורה, אלא כן לחזק את המסוגלות להתמודד עם תופעות של אלימות בין בני נוער, של ונדליזם ודברים מסוג זה

מלאכי חסדאי:      על מנת לשקף איפה אנחנו נמצאים, מופיע כאן משפך של התקדמות העשייה הממשלתית

מלאכי חסדאי:  אפשר לראות שיש את השלב של התקדמות תוכניות העבודה ועד שלב הגעת התוכניות לשטח, אפשר לראות את זה בחלוקה, אני לא אפרט עכשיו שלב שלב, אבל אעביר אחר כך למי שירצה

מלאכי חסדאי:  צריך להבין, שמדובר בתהליכים ארוכי טווח, והם לוקחים זמן

מלאכי חסדאי:  גם בתוך משרדי הממשלה, בעשייה ממשלתית, אם עכשיו אנחנו מחליטים לגבש תוכנית, אז מרגע קבלת ההחלטה ועד שהדברים מגיעים לשטח זה לוקח פרק זמן

מלאכי חסדאי:       בפרק הזמן הזה, נכנס המסלול הבטוח, ברמה של לתת מענה בשינוי סידרי עדיפויות

מלאכי חסדאי:  אבל כל התגבורים של כוח האדם, גם במובנים של אכיפה וגם במובנים היותר רכים, כמו: גיוס עובדים סוציאליים, בניית תוכניות לנוער וטיפול בחסרי מעש, אלה דברים שלוקחים זמן

מלאכי חסדאי:       ממש בימים אלה הדברים מגיעים לשטח

מלאכי חסדאי:  חלקם כבר התחילו חלקם חותמים עכשיו על חוזים, על כל מיני עניינים של מכרזים, כמו למשל לטיפול בחסרי מעש

מלאכי חסדאי:      זו היא בגדול התמונה הכוללת

מלאכי חסדאי:  ובאמת הרגשתי שיש איזה חוסר הבנה בנוגע לסוגיות היותר רכות של התמונה הכוללת

יובל חיו: אני רק אשאל, על פי התוכניות, האם היו צריכים להיקבע מדדים כמותיים לאפקטיביות של מה שנעשה? אם כן, האם נקבעו היעדים האלה בכל התחומים?      

מלאכי חסדאי: בהחלט

מלאכי חסדאי:  יש לנו עכשיו מספר דברים שאנחנו רוצים לשפר עכשיו בעניין הזה, אבל בגדול יש מדדי אכיפה

יובל חיו: מדובר ביעדים פנימיים שלכם, שאתם הגדרתם, או ביעדים שאומצו על ידי הממשלה? כלומר, על פי החלטת הממשלה, אלה יהיו היעדים שיעמדו בתוכנית 549, אז אני שואל, כדי שנדע גם להסתכל לאן התקדמנו, זה לאו דווקא למשטרת ישראל, אני שוב אומר, תוכנית 549 זה לא משטרת ישראל, אלא שורה ארוכה של פעולות, עשרות רבות של משימות, מדדים בתחום האכיפה הכלכלית, חלוטים ותחומים מאוד מורכבים שאנחנו בביקורת המדינה מכירים אותם דרך דוחות שונים

יובל חיו:       בראייה שלנו זו גם אחת מתוכניות הממשלה המורכבות ביותר ליישום

יובל חיו:  אדוני היושב ראש יודע, מחר אמור להתפרסם דוח של משרד מבקר המדינה בתחום הלבנת הון, גם זה נוגע לתחום

יובל חיו:  אני שואל אם בסוף הונח הבסיס שהממשלה קבע שיונח? האם יש יעדים מדידים להתקדמות של תוכנית החומש שנקבעה באוקטובר, שנת 2021?     

מלאכי חסדאי:   התשובה היא כן, אני טיפה אפרוט את זה

מלאכי חסדאי:  יש מדידת תוצאות של פעולות

מלאכי חסדאי:  לדוגמה: ״כמה שומות רשות המיסים רוצה לתת?״

מלאכי חסדאי:  זה לא מדד על

מלאכי חסדאי:  מדדי העל, מתייחסים לדוגמה, ליעדים כמו - הורדת פשיעה חמורה, ואלה דברים ששייכים למשרד הבט״פ

מלאכי חסדאי:      יעדים כמו הורדת שיעור חסרי המעש, או הגברת שיעור תחושת הביטחון בבתי הספר, אלה בעצם מדדי תוצאה, שמתייחסים לפעולת ספציפיות שנובעות מתשומות ספציפיות, כששילוב של תשומות שונות, אמור להשפיע ולשנות גם את מדדי העל

נסיה יודיץ: אולי שווה להתייחס כאן גם למדדים המשותפים, שנקבעו בהמשך לעבודה המשותפת של הצוות שעליו דיברנו קודם לכן, של המשרד לביטון לאומי ומשרד המשפטים, אם תרצו לשמוע, אוכל להרחיב לגבי הדברים

מיקי לוי: אני מבקש גם את זה, את נושא המדדים, להעביר בכתב כדי שזה ייכנס לתובנות או לתוצאות ולתוצרים של התקשורת

יובל חיו: כולל פירוט של איזה גורם עומד מאחורי איזה מדד

יובל חיו:  האם זה מאושר מנהלה או שזה גורם מנהלי מתוך המערכת? זה קריטריון שהוא מאוד חשוב

נסיה יודיץ: זו הסכמה של משרד המשפטים והמשרד לביטחון לאומי עם משטרת ישראל

יובל חיו: זה לגבי הצוות הזה, אני מבין

יובל חיו:  בסדר

מיקי לוי: דובר אחרון, בזום, מחמוד נאסר, רכז המאבק באלימות ופשיעה בחברה הערבית, ועד ראשי הרשויות הערביות, בבקשה

מחמוד אנאשף: שלום לכולם, תודה לך אדוני היושב ראש, אתייחס בקצרה, למרות הדברים הרבים שעלו ומצריכים התייחסות אבל בסדר

מחמוד אנאשף:  אני רוצה לציין לטובה כנציג ועד ראשי הרשויות את עבודת הוועדה הבין משרדית

מחמוד אנאשף:  מלאכי דיבר על זה וגם נסיה

מחמוד אנאשף:  אני חושב שאנחנו עושים עבודה מאוד חשובה ביישום תוכנית החלטת 549

מחמוד אנאשף:  החשש שלנו, היא שמדיניותו של השר החדש, תפגע בהמשך יישום התוכנית

מחמוד אנאשף:  אני חושב שזו תוכנית חשובה ומורכבת שיכולה לתרום לטווח הארוך לטיפול בהורדת הפשיעה בחברה הערבית, לכן אסור לפגוע בהמשך היישום שלה

מחמוד אנאשף:       יושב ראש הוועד של ראשי הרשויות הערביות, אף פנה במכתב לראש הממשלה, על מנת להבטיח את המשך היישום של התוכנית הזו ושל תוכנית החלטת 550, שקשורות האחת בשנייה

מחמוד אנאשף:       בממשלה הקודמת התחיל שיח ותהליך של יצירת קשר בין החברה היהודית למנהיגות החברה הערבית בכנסת, למנהיגים בקהילה וברשויות ולארגוני החברה האזרחית

מחמוד אנאשף:  אני מאחל לכולנו שזה יימשך, על אף שזה לא עומד להיות קל, כשאלה נציגי המפלגות שמרכיבות את הקואליציה

מחמוד אנאשף:       אני רוצה לגעת בנושא קבלת החלטות ויישומן

מחמוד אנאשף:  החלטה שנקבעת למעלה, בדרגים הגבוהים ביותר במשרדי הממשלה, מוכרחה לחלחל למטה - דרך מפקדים אזוריים, מפקדי תחנות, נקודות שיטור ועד אחרון השוטרים, כרגע אני לא רואה שזה קורה

מחמוד אנאשף:  שמעתי את נציגי החברה הערבית, שמתארים פה תחושות קשות מאוד, לכן, לא מספיק רק לחשוב על הדברים בדרגים הגבוהים, לעשות מצגות ולנהל שיח על תוכניות מקצועיות ככל שיהיו, שהן בכיוון הנכון, אלא צריך למצוא את המנגנון שיאפשר להחלטות שמתקבלות ולמדיניות שמתווים, לעבור באופן אחיד דרך כל הגורמים

מחמוד אנאשף:  מהגדול עד לקטן

מחמוד אנאשף:       אנצל את ההזדמנות כדי להודות לחבר הכנסת יואב סגלוביץ׳, על פועלו ועל עבודתו המקצועית

מחמוד אנאשף:  בכל מה שקשור למנגנון ולשיטת העבודה של המסלול הבטוח שיישם

מחמוד אנאשף:  אני לא יודע אם הממשלה החדשה עתידה להמשיך בעשייה על פי שיטת עבודה זו

מחמוד אנאשף:  אבל אני שומע רבות מראשי רשויות ומחברי כנסת ממפלגות שונות, שמשבחים ומציינים לטובה את העשייה במסגרת המסלול הבטוח, וזו דוגמה להצלחה

מחמוד אנאשף:       אסיים במסר למשטרת ישראל

מחמוד אנאשף:  לפני שנה וחצי, הובאה להחלטת הממשלה תוכנית 549, ובמשך שנתיים, בעשייה שהתחילה בכהונתו הקודמת של ראש הממשלה בנימין נתניהו, נעשתה עבודה מצוינת

מחמוד אנאשף:  למרות אי ההסכמות שיש לנו על חלק מהנושאים, אני חושב שראוי להמשיך ביישומה

מחמוד אנאשף:  וגם לחזק את מה שעלה מדוח מבקר המדינה, על הצורך להשלים, לתגבר, לחזק ולקיים שיח אמיתי עם החברה הערבית והנהגתה, בכללם ראשי הרשויות, מנהיגי החברה האזרחית ומנהיגי הציבור בכנסת

מחמוד אנאשף:       המנהיגות הערבית רוצה לקחת אחריות, להיות שותפה, להביא את דעתם ואת נקודת מבטם לכל דיון במשרדי הממשלה, אני מאמין שאם נצליח לא רק לשמוע, אלא גם להקשיב, ולייצר קשר עם מנהיגות החברה הערבית, זה רק יסייע ליישום מוצלח יותר של התוכניות ולתוצאות טובות יותר

מחמוד אנאשף:      מה שרציתי לומר לסיום הוא שאנחנו, ועד ראשי הרשויות הערביות, מאמינים וחושבים ואף הגשנו על כך נייר עמדה, וגם דיברנו בישיבות עם השר הקודם בר לב וסגנו, שהאחריות הבלעדית על המלחמה במצב הפשיעה, בארגוני הפשיעה ובאלימות והחזקת אמל"ח בחברה הערבית – האחריות הבלעדית היא על המשטרה

מחמוד אנאשף:  יש לה את הכלים, את היכולות ואת התוכניות על מנת להצליח לעשות זאת

מחמוד אנאשף:  אי אפשר להפיל את האחריות על זה על החברה הערבית

מחמוד אנאשף:      החברה הערבית כן יכולה להשפיע ולשנות ולטפל במצבים פשוטים יותר כמו אלימות בבתי הספר, בין ילדים ברחובות ואף להשקיע יותר בחינוך

מחמוד אנאשף:  אבל טיפול בארגוני פשיעה, פשיעה חמורה, החזקת אמל"ח – זה באחריות המשטרה

מחמוד אנאשף:  כמו בכל מדינה דמוקרטית מתוקנת, האחריות היא על המדינה ותפקידה לעשות כל מה שנדרש על מנת ללחום בארגוני הפשיעה ובאלימות

מחמוד אנאשף:  אי אפשר לקחת את האחריות הזאת מהמשטרה, למרות שזה מורכב וקשה

מחמוד אנאשף:  כמו שלא דורשים מאזרחי תל אביב לשתף פעולה במטרה לסייע למשטרה בביצוע עבודתה, כך זה צריך לפעול גם עבור אזרחי החברה הערבית

מחמוד אנאשף:  המשטרה צריכה להתאים את עצמה, ולהשקיע ולעשות יותר באמצעים יותר מתוחכמים ומודרניים כדי להרגיש שיפור בהרגשת הביטחון האישי גם ביישובים הערביים

מיקי לוי: אני יכול להגיד מניסיוני, שעבודה בתל אביב היא שונה מהמגזר שאתה נמצא בו

מיקי לוי:  לכן המשטרה זקוקה לכם, אל תתעלם מזה

מיקי לוי:  אתה לא יכול לשים את כל האחריות על כתפי המשטרה

מיקי לוי:  יש כאן מכלול של דברים שאני מאוד מקווה שיתוכללו

מיקי לוי:  אני רוצה לסכם

מיקי לוי:  ניהלנו כאן דיון ארוך ומקיף

מיקי לוי:  התוכנית למאבק בפשיעה בחברה הערבית, קיימת, רחבה, מתוכללת

מיקי לוי:  אני אומר שוב, אין כאן עניין פוליטי

מיקי לוי:  אלא עניין חברתי, ביטחונם האישי של אזרחי מדינת ישראל, ביטחון מדינת ישראל

מיקי לוי:      מדינה ישראל איננה יכולה להרשות לעצמה פגיעה בביטחון האישי של אזרחיה

מיקי לוי:  למרות מה שנאמר, העבודה חייבת להיעשות בשיתוף פעולה עם מנהיגי הציבור בחברה הערבית, אחרת אני מאמין שממשלת ישראל תתקל בקשיים להרכיב את הכול

מיקי לוי:       אני לא רוצה לחזור על מספרים של כמה נרצחים וכמה מתחנות משטרה

מיקי לוי:  כי אין טעם, הכול נאמר ונמצא בתוך הפרוטוקול

מיקי לוי:  אבל המבחן העתידי המרכזי הוא יישום תוכנית 549, ואני אומר את זה גם למשרד ראש הממשלה, גם למשטרת ישראל וגם לשאר הארגונים

מיקי לוי:  אם אתם תיכשלו ביישום של התוכנית הזו לא יקרה שום דבר

מיקי לוי:  עמידה ביעדים, שיצביעו על שינוי כיוון, רציפות במאמץ ובהקצאת משאבים

מיקי לוי:       משפט לסיום, הישיבה הזאת הסתיימה אבל תפקידנו כלל וכלל לא תם

מיקי לוי:  אני אחכה למסמכים שייצאו גם למשרד מבקר המדינה וגם לוועדה עצמה

מיקי לוי:  כשאמרתי שתפקידנו לא תם, אזל התכוונתי למה שלימדו אותי לאורך השנים, וזה – ״ל' ל'״ – להביא לפניי; או "ת' ת'" – תיק תזכורת

מיקי לוי:  לכן אני אחכה ליובל

מיקי לוי:  אני רוצה להודות לכם על ההגעה הנוספת, אמנם מדובר בדוח ישן אבל הוא בא לכדי ביטוי כמעט בכל שנה

מיקי לוי:  אנחנו ננסה להיות מתואמים ולהכניס את זה ביומן במחשב לעוד שנה

מיקי לוי:       עכשיו צריך לתת צ׳אנס למהלכים רציניים, כבדים, מתוכללים, של כלל המשרדים, תוך שנה, ואני אומר את זה לכולם, תוך שנה צריכים לראות תוצרים

מיקי לוי:  בעוד שנה מהיום פלוס מינוס, נקיים ישיבת מעקב, כדי שלא ניתן לביקורת של מבקר המדינה, להישאר ״כאבן שאין לה הופכין״ על המדף, אם זה כך, לא צריך

מיקי לוי:       מכיוון שאני לא אתן לזה ליפול כמו ביקורות כאלו ואחרות של משרד מבקר, אז נקיים דיון על הנושא בעוד שנה

מיקי לוי:  אם תוכלו גם אתם וגם ה-ממ״מ, לקחת את הזמן בשביל לצלול מידי פעם לעומקם של הנתונים על מנת לאסוף חומרים, כדי שנוכל לעשות את תפקידנו כהלכה

מיקי לוי:       אני רוצה להודות לכל מי שטרח ובא

מיקי לוי:  תודה רבה לכם על הדיון הבאמת מקיף הזה, שעתיים וחצי זה זמן רב

מיקי לוי:  הישיבה נעולה